text:
Na entrega di FOCUS Reconocimento como parti importante di e evento, PANTENE tabatin un setup di un photo booth fantastico, unda e invitadonan por a saca potret y haya esaki al instante for di e fotografo. Ademas di e potret, nan ricibi tambe un goody bag cu diferente producto di linea di Gold Series. Nan a haya un splicacion con pa aplica e productonan for di e’ beauty advisors’ di PANTENE presente na e evento. Check out algun opinion di e damanan, cu a uza PANTENE Gold Series.
Jaritza Correa: “Hopi contento di haya un bunita gesto di e productonan di PANTENE su liña di Gold Series como FOCUS PANTENE INSPIRACION 2019. Mi cabey natural ta krul, kiermen haya un producto cu ta duna bo e moisture y look natural diario desea no ta facil. Cu e productonan di PANTENE mi por bisa cu despues di hopi aña mi a namora di mi krulnan bek. E combinacion di PANTENE Shampoo, Conditioner, Deep Hydrating Co-Wash y Daily Moisture Renewal, a logra un excelente resultado. Mi producto preferi ta e 3 minute miracle Daily Moisture Renewal – den 3 minuut- bo krulnan ta ‘ready to go’. Mi ta ‘in love’ cu PANTENE su coleccion di Gold Series”.
Yohana Roos: “Cuido di mi cabey ta un ritual pa mi. E linea di PANTENE Gold Series ta un producto cu storia tras di nan marca. E ta un linea traha door di 11 scientifico, 40 estilista y 1 dermatologo pa hende muher su textura di cabey. Mi ta encanta duna mi scalp un masashi y laga mi krulnan natural y enjoy e fragancia di e argan oil.
Swesdy Beeldsnijder: “Pa hopi tempo mi tabatin cabey cortico, y mi a purba diferente producto pa haya uno bon pa mi cabey cu a bira largo. Semper tabata un drama cu diferente producto. Letterlijk mi a purba tur cos; shampoo, condicioner, gel… loke sea. Te dia mi a bay celebracion di 25 aniversario di FOCUS, cu mi a conoce e dama servicial di PANTENE y el a splica mi hopi bon con uza e Shampoo y Condicioner, After Wash pa mi cabey seco. Despues el a duna mi PANTENE Mousse Volume Boost. Te cu awe mi tin bon resultado di e productonan cu mi a haya den e goody bag”.
Joanette Vrutaal: “Na prome instante mi no a kere cu e producto di PANTENE lo traha pa mi tipo di cabey. Mi cabey ta hopi (dus diki), pero tambe e ta hopi krul. Dus mi tabata un tiki “reluctant” pa uze, pero a dicidi toch di purba e PANTENE Gold Series – Infused Argan Oil. Esaki ta special pa dry hair, cu mi cabey tin e tendencia di ta basta seco. Mi ta ‘highly recommend’ pa e diferencia cu esaki ta haci pami tipo di cabey”.
Karena Maduro: “Ami ta un wig lover, pero mi mesun cabey ta krul natural y e producto cu mi a ricibi ta e PANTENE Gold Series Pudding, cu ta e pomada perfecto pa mi krulnan. E tabata manera ‘amor a primera vista’! El a duna mi krulnan un defincion natural y mi mester añadi cu porfin a haya un producto cu no a seca mi cabey. Al contrario e ta lage suave, humedo y e prome oranan di aplicacion por aprecia e largura di mi cabey danki na e crema. Despues di a haci e try out, mi tin cu bisa cu ainda mi ta uzando esaki como mi producto faborito pa mantene e vitalidad den mi krulnan natural ora mi ta wig free”.
Roxybel Urdaneta: “E calidad di e productonan di PANTENE ta impresionante. Nan ta contene un mescla di ingrediente activo y formula avansa diseña pa trata e necesidadnan di tur tipo di cabey, desde krul te liso, hasta cu kimico y tiña. Ora uza PANTENE bo ta nota e cambio den e structura capilar y di berdad e producto aki a logra un reconstruccion 100% den mi cabey. Mi ta recomenda Pantene cu wowo cera: Shampoo, Conditioner, Crema pa peina, Mousse, tur ta excelente producto.
Vivianne Jansen: “Despues di a ricibi e sample di PANTENE Deep Hydrating Co-Wash y ‘3 Minute Miracle’ na e evento di Focus, mi ta sigur cu mi no ta bay stop di uza nan mas. E productonan ta just amazing y ta laga mi cabey suave y briyante. Danki na PANTENE pa tabata presente y laga mi cera conoci cu e productonan di cerca”.
Sharine Wernet: “E PANTENE Conditioner ta haci miracles, mi cabey ta basta largo y tabatin hopi punta seco y mustra hopi seco. Mi a cuminsa uza e productonan cu mi a haya den e goody bag cu tabata: PANTENE Conditioner, Deep Hydrating Co Wash y Serum Gold Series. Mi cabey ta awor hopi saludabel y mi por bisa cu e productonan di PANTENE di berdad ta bale la pena”.


c: text/html

text:
ORANJESTAD,Aruba
Siman tras di lomba tabata uno bastante importante pa Parlamento di Aruba. Un delegacion di Parlamento a atende reunion di IPKO cu a tuma luga na nos hermana Isla Corsou.
Parlamentario Robert Candelaria a comparti na su yegada algun detaye adicional referente reunionnan cu a tuma luga.
No solamente reunionnan di IPKO tabata riba agenda pero entre nan a probecha e momento p’asina sinta cu Minister di Husticia di Corsou Quincy Girigori como tambe parlamentario El Alyoubi p’asina intercambia riba sucedido, reto pero principalmente solucionnan cu lo por beneficia e islanan di Reino.
Posibilidad pa traha hunto semper ta na miho interes di e pueblo y ta locual cu a discuti ampliamente riba dje den e reunion cu e Minister actual di Corsou. E miho manera pa traha ta hunto y yega na logronan den Husticia, ta algo cu sigur a keda topico di importancia riba mesa, mirando tambe e problematica cu ambos pais ta pasando aden na e momentonan aki.
Robert Candelaria di su banda ta mira e reunion aki como uno beneficioso y ta gradici e amabilidad y ricibimento, un cartera manera esun di Husticia no ta uno fasil y como tal ta aprecia e tempo cu a tuma pa ricibi y dialoga riba topiconan/ solucionnan cu lo por bin dilanti pronto den cooperacion cu otro riba e Isla rumannan.

robotstxt: allowed

filter: keep


text:
WILLEMSTAD, Korsou (5 di mei, 2021) - Flow/UTS a lansa un esfuerso nashonal den kua téknikonan ta baiendo den barionan rònt e isla pa mehorá i elevá e konektividat di su klientenan i un mihó konfiabilidat general.
“Nos ta rekonosé ku durante e último lunanan algun kliente a eksperensiá difikultatnan ku e kalidat i provishon di nos servisionan. Esei no ta loke nos ta para p’e i nos sa ku nos por hasi mihó pa nos klientenan. P’esei, awe nos ta lansa nos kampaña i diferente inisiativanan tangibel ku lo sigurá ku nos klientenan tin akseso konfiabel na nos mundu digital via di nos liña fiho i ofertanan mobil. Esaki ta kuminsá ku e ‘dispatch’ di nos téknikonan rònt e isla pa rektifiká kualke difikultat ku konekshon den un término mas korto posibel. Nos ta ‘Trahando p’abo’, i nos dedikashon ta mas fuerte ku nunka,” tabata palabranan di Danny Macaya, Country Manager pa Flow/UTS Kòrsou.
Pa kuminsá e esfuersonan aki, durante e último 2 simannan, téknikonan a bin ta bishitá diferente barionan pa hasi mantenshon riba e ret i duna asistensia na klientenan ku por tin kualke difikultat tékniko. Esaki tabata un kombinashon di yega pro-aktivamente serka e klientenan di kua nan bario tabata na turno, i atendé preokupashonnan di klientenan ku a tuma kontakto ku Flow/UTS.
“Nos a bini ta monitoriá i revisá kada aspekto di nos ret i ta aseptá ku tin espasio pa mehorashon den sierto áreanan di nos isla. Kaminda ku nos tuma nota di defisiensia, nos ta tuma akshonnan konkreto i ta asigná téknikonan pa rápidamente hasi ahustenan nesesario i hasi mehorashon pa nos klientenan mesora. Nos prioridat number unu awe i despues ta pa proveé nos klientenan ku un ret mas stabil ku por dependé riba dje i ku nan ta konfia,” Macaya a añadí.
Téknikonan a bishitá kaba áreanan manera Janwe, St. Michiel, Jan Doret, Curasol, Seru Fortuna, Fortuna, Fortuna Abou, Kanga, Stenen Koraal i parti di Muizenberg, miéntras mas bario lo keda bishitá den transkurso di simannan benidero.
E kampaña ‘Working For You’, esta ‘Trahando P’abo’, ta parti di e kompania su kompromiso mas amplio pa instalá un ret konfiabel i proveé servisio optimal na kliente rònt e isla Kòrsou.
© 2017 UTS N.V. All rights reserved.


text: Diaranzon madruga patras di warda di polis Oranjestad un patruya ta para e auto Toyota Yaris A74097 cu tabata core den direccion prohibi den Steenweg. Ora polis a atende cu e chauffeur a bin logra saca afor cu e ta un capitan di yate y cu e no tabata sa cu esey ta direccion prohibi ya cu e no conose eybanda mucho bon. E capitan aki tabata cu otro marineronan cu tampoco tabata sa cu e direccion ey ta prohibi. Mirando cu no tabata tin nada particular cu nan polis a hala su atencion pa e no comete infraccion.


text:
Kralendijk- Djasabra mainta por a mira un rei basta largu di hende, wardando turno pa a bakuná na Kompleho Deportivo Jorge Nicolaas.
Aktualmente na Boneiru ta bakuná solamente riba djasabra entra 9 ‘or di mainta pa 2 ‘or di atardi. Aunke hopi hende riba e isla a bakuná kaba, tin basta hende ku tin ku pasa di dos angua ainda kontra di Corona. Aktualmente e grado di bakunashon a pasa 81% pa hende ku a pasa e promé angua, i un 70% dia hende ku a pasa tur dos angua.
E meta sinembargo ta pa yega na 85% di e poblashon ku ta ful bakuná, o sea ku tur dos angua. Esaki a bira aún mas urgente ku e asina yamá variante Delta, ku ta mas kontagioso ku variantenan anterior.
Mientrastantu a surpasá un 30% di tur hoben entre 12 ku 17 aña ku tambe a bakuná kaba ku por lo ménos 1 angua.


text:
Ayera 31 di mei tabata Dia Mundial di Bisa No Na Tabaco unda cu Fundacion Anti Droga Aruba (FADA) a realisa un conferencia di prensa pa asina ey comunidad para keto y pone enfasis riba e topico importante aki pa proteccion di naturalesa y di ser humano.
Impacto dañino di industria di tabaco riba medio ambiente ta hopi grandi y ta sigui crece, loke ta agrega un presion innecesario riba recursonan y ecosistema fragil di nos planeta.
Tabaco ta mata mas di 8 miyon persona cada aña y ta destrui medio ambiente, loke ta daña mas ainda ta e salud humano, a traves di e cultivo, produccion, distribucion, consumo y su desperdicionan posterior na e consumo.
FADA como un fundacion enfoca riba prevencion ta recorda e dia aki y a trece dilanti kico tur ta e peligernan na momento cu un persona ta bay usa un producto di tabaco, segun Rulienne Arends trahado preventivo di e fundacion a indica cu pa hopi biaha e muchanan di scol tin hopi pregunta pa e topico aki mirando cu rond di nan sea un mayor of un otro familiar ta huma por ehemplo, un sigaria.
Un di e preguntanan ta: Si ta Ok pa mami of papi huma? E no ta haci nan daño? Y ta eynan unda nan ta para keto un rato pa informa comunidad riba tur e partinan cu ta di peliger, no solamente pa esun cu ta huma sino tambe pa esunnan cu ta rond di dje.
Tur aña FADA ta bishita hopi scol unda cu nan ta duna charla pa papia specialmente di e topico di humamento y cu varios herment nan ta splica e muchanan di un manera dinamico e consecuencianan di humamento y con e pulmonnan ta bira preto pa via di e kimico cu sigaria tin den dje.
“Unabes bo ta huma e tar aki, e ta pasa via bo boca, bay bo garganta, ta yega na pulmon y tiki tiki e cuminsa pega na e murayanan riba pulmon, cu e tempo e pulmon ta bira preto”, Arends a señala.
Cu e dinamica, Arends ta splica cu visualmente e muchanan por wak un tiki mas di cerca e peliger di loke sigaria ta haci, sin lubida cu tin un kimico hopi adictivo cu ta yama Nicotina e cual ta pone e persona pa bira adicto na sigaria, cu ta wordo poni tambe riba e paki cu e hendenan ta cumpra.
Pa e motibo aki, ta importante pa mayornan y docentenan di scol papia cu muchanan y hobennan kico ta e peliger na momento di tuma e decision di huma sigaria.
Tambe, tin esunnan cu ta denomina ‘Seconhand smoke’ of humado pasivo, esnan cu no ta huma pero rond di nan tin un persona cu ta haci uso di sigaria y cu nan tambe ta core e mesun peliger cu un persona cu ta huma, nan ta inhala e huma y tambe por causel’e daño na su salud.
Algo cu nan tambe ta pone un tiki enfasis riba dje ta e sigaria “BlackStone” un producto cu ta parce un mini siga y cu cualkier persona por hay’e den cualkier supermercado cu diferente sabor pero tambe ta contene nicotina, awendia ta hopi facil pa e hobennan yega y cumpra esaki sin cu nan mayor por ta na haltura di esey, caminda tampoco por laga afo e mesun siga cu no ta hopi usa pa hobennan pero cu tambe ta pertenece na e famia aki.
Arends a declara cu FADA ta hopi contento cu na comienso di luna di mei a bin cambio den leynan pa loke ta trata e parti di humamento di sigaria unda cu den un auto cu ta transporta un mucha no ta permiti pa huma sigaria y tambe a aplica otro tipo di restriccionnan pa cu esaki.
Di su parti, Amyma Kelly cu tambe ta trahado preventivo di e fundacion a trece dilanti e topico cu a bira un tendencia entre muchanan y hobennan yama “Vaping” unda tambe nan ta hayando yamada pa via di esaki.
Vaping a wordo introduci na mercado pa personanan cu tin un adiccion pa cu sigaria y asina nan por disminui e consumo di sigaria, pero na henter mundo y na Aruba tambe e hobennan a cuminsa haci uso di dje sin sa e consecuencianan tras di esaki, vaping tambe contene e kimico nicotina y un bes cu e persona ta haci uso di dje e ta bay permanece.
Vaping tambe ta causa cancer di pulmon, iritacion di garganta entre otro caminda cu vaping ta wordo representa di diferente forma, el a cuminsa na forma di un pen y awor el a bira mas grandi cu diferente sabor unda cu e mayoria di nan ta contene nicotina.
Tin un di nan cu ta parce un memoria USB cu e hobennan ta usando hopi manera Kelly a sigura, cu ta wordo representa den diferente forma, color y largura “ta hopi importante pa mayornan pone un tiki mas atencion riba esaki pasobra muchanan por carg’e den nan saco di carson of den nan tas, tambe nan ta hib’e na scolnan sin cu docentenan sa”, el a bisa.
Loke nan como FADA a bin ripara den transcurso di tempo ta cu e tendencia den hobennan y muchanan aworaki ta vaping cu ta wordo usa hopi, esey ta pa motibo cu nan ta kere cu “e ta djis un sabor di strawberry y no ta haci mi un daño, segun nan mente e ta mas miho cu si bo ta bay huma un sigaria”, Arends a finalisa.


text:
Prólogo
‘E outor akí meresé mashá rèspèt i atmirashon, pa su aserkamentu ku kurashi pa reskatá i restorá 3 ruina den bario di Swaen, kaminda el a biba durante su hubentut, i ku kua te ainda e ta sinti vínkulo emoshonal.’
Maria Ph. Liberia-Peters
Èks -Prome Minister di Kòrsou
Introdukshon – Konkistá E Tera
Di ripiente, despues di kuarenta (40) aña, mi ta ripití kuarenta aña, e vlam di kandela, manera e rama ku a kima den desierto, a aparesé.
1. Un Historia Kòrtiku di Swaen
Swaen tabata un lugá konosí pa práktika prohibí òf ilegal
2. E Vaye di Vishon
‘Si bo soñonan no spanta bo, nan no ta basta grandi.’
Ellen Johnson Sirleaf
3. RSVP: Resa, Studia, Visualisá, Praktiká
‘Pa duna bida na kiko ku ta, djis imaginá bo ku ya e t’ei kaba.’
Richard Bach
4. Hulanda, Te Aweró
‘Si loke bo ta mira no ta loke bo a premirá, anto loke bo ta mirando ta temporal.’
Dr. Myles Munroe
5. Bèk na Prinsipionan Humilde
Tin momentu ku mi tabata duda si mi desishon di regresá tabata esun mihó. Ehersé pasenshi anto morde mi lenga, no semper tabata fásil. Fayonan ku nos ta mira serka otro, mayoria di biaha, ta e mes fayonan ku nos mes ta kometé tambe.
6. Tin Hende Desente ta Biba den Zwaan?
‘sra. Libert, na unda bo ta biba aworakí?’
Mi mama a kontestá: ‘den Zwaan.’
Ku asombro e señora a puntra: ‘sra. Libert ta biba den Zwaan? Mi no tabata sa ku tin hende desente ta biba den Zwaan.’
7. Fundashon Swaen i Bisendario: FSiB
Kargá ku publisidat positivo, FSiB a manda karta pa kompanianan den besindario i fo’i bario, kaminda nos a pidi material o donashon finansiero. Promé chèk ku a drenta tabata di e banko lokal di mas aña, esta Maduro & Curiel’s Bank N.V.
8. Rekonstrukshon di E Ruinanan
Debí na negligensia i mal gobernashon di gobièrnunan di turno i aktual, no a presupuestá fondo pa finansiá e proyekto, anto falta di finansaa bira rais di tur loke ta malu. Situashonnan asina ta sea kibra bo òf hasi bo fuerte.
9. Kurá di Swaen: E Mishon ta Kontinuá
‘Semper un hazaña ta parse imposibel, te ora hasié realidat.’
Nelson Mandela
Epílogo
‘Ta impreshonante tuma nota di e pasenshi i firmesa ku Tirzah ta desplegá i keda mantené añ’aden añ’afó.’
drs. Lionel Janga
Lesa e historia kompletu
Tuma nota di kontakto i informashon bankario abou.
TL Publications & Promotion
Tirzah Z.B. Libert
Indigostraat 34 B1
Willemstad, Curaçao
Mobile/WhatsApp: +59996980583
KvK 149279 – BTW/CRIBnr 102344668
Maduro & Curiel’s Bank N.V. 31507200
ING IBAN: NL50INGB0008620286


text:
Willemstad— Un eks Fiskal Ousiliar ku a laborá pa basta aña na e departamentu di tráfiko a trese su eksperensia padilanti unda e ta haña ku sigur Ministerio Públiko ta midi ku dos midi ora ta trata di sierto persona .
Ta trata di un eks agente polisial ku a laborá pa 39 aña i mei den Kuerpo Polisial di kual mayoria di e aña nan ei e la laborá na e departamentu di tráfiko esta di ta un eksperto riba e tereno di tráfiko. Ta trata di un agente polisial sumamente serio den su trabou komo polis di tráfiko di kual mayoria hende i òf polis ku a atendé kuné tabatin rèspèt pa e i dimes su trabou. E agente polisial aki ku a traha 39 aña i mei na e departamentu di tráfiko a kuminsá for di un agente te ku e la baha ku penshon na e departamentu enkestion. Na e departamentu di tráfiko e la laborá komo hefe i tambe investigadó di aksidentenan i tambe e ta un profeshonal esta un eksperto den su trabou. E agente polisial aki tambe tabata un Fiskal Ousiliar i a atendé mas ku 5 mil i piku aksidente durante su trayektoria. E eks eksperto di tráfiko pa medio di un voice a reakshoná den direkshon di e aksidente ku a tuma lugá último den kual dos persona a bin pèrdè nan bida. Segun e eks hefe di e departamentu di tráfiko ora ku ta sierto hendenan den nos komunidat semper e aktitut di ministerio públiko ta kambia kual ta loke e mes a eksperensia. Segun e eks hefe e patronchi aki e la mir’é i bibe durante di su trayektoria largu na e departamentu di tráfiko. Ku esaki e kier a splika ku ta sosodé dos kaso meskos i ora ta trata di ékis persona ta usa sierto manera pa atendé kuné i na momento ku tin ku trata ku Ulandes, Ministerio Públiko ta kambia kompletamente den nan manera di mira kos. Segun e eks Fiskal e ta bai ilustrá algun ehemplo pa asina kada ken por saka nan konklushon. Ta trata di kasonan ku a pasa di kual e mes tabata verbalisante den esakinan.
Bullenbaai
Un di ehèmpelnan ta ku mas òf ménos 2 aña pasa nan komo polis tabata teniendo un kontròl di tráfiko pa kontrolá uso di alkohòl. Ta trata di un kontròl ku a tuma lugá riba e kaminda pa bai Bullenbaai. Durante di e kontròl aki tabata kontrolá e promilage 350 ugel esta ku un persona no por surpasá e kantidat di promilage den su sistema ora e ta manehá un vehíkulo. . Na dado momento a pasa dos vehíkulo tras di otro. A logra di para ámbos vehíkulo i a bai kontrolá e shofùrnan. Un di nan a supla 1110 ugel miéntras e otro a supla 1120 ugel. Esta ku niun di dos shofùr no por a para sikiera riba nan pia debí ku nan a pasa kasi res biaha e porsentahe di alkohòl. Mester a tende ámbos shofùr sino tur dos a kai. Durante di e kontròl aki tabata presente un Fiskal di Ministerio Públiko. E Fiskal di Ministerio Públiko aki a drenta den e vehíkulo ku tabata wòrdu manehá pa un Ulandes Oropeo i a laga e Ulandes Oropeo aki ku sigur tabata mal fuma sinta den su banda i a hala e outo pone kantu di kaminda. E fiskal na su turno a bisa e ulandes fuma pa drumi sosegá su kurpa un ratu i ora ku e lanta bek e lo kontrole pa wak si e por manehá e vehíkulo i den kaso ku e no por lo e lag’é bèl un hende pa bin kore su vehíkulo pe. E fiskal despues ta baha for di e outo di e Ulandes i ta kana bin serka e agente polisial ku ta trata na e departamentu di tráfiko i ta bisé pa detené e yu di Kòrsou si pa transporte pa warda pa asina e keda presentá dilanti un Fiskal Ousiliar. Esta den e kaso aki di e Ulandes si e Fiskal Makamba mes a drenta den e outo di e ulandes pone na kantu pa e por sosegá su kurpa miéntras e yu di Kòrsou si mester a wòrdu detené.
Seri Loraweg
Un otro senario tabata riba Seru di Loraweg na altura di e edifisio unda ántes e ofisina di reibeweis tabata ubika. Einan un outo tabata bayendo direkshon e kaminda di Sta Rosa miéntras un otro tabata bini for di e direkshon kontrali. E vehíkulo ku tabata bayendo den direkshon di e kaminda di Sta Rosa un vehíkulo for di e direkshon kontrali ta bin riba dje pone ku e mester a baha reks for di kaminda. Einan a surgi un aksidente frontal pone ku e shofùr ku a trata pa evitá e aksidentá i a baha na su man drechi for di riba kaminda a bin fayesé na e sitio mes debí na e leshonnan ku e la sufri dor di e choke frontal. Esun ku a bai kore na man robes i a okashoná e aksidente fatal tabata un Ulandes. Na dado momento Fiskal di Ministerio Públiko a bisa na bos haltu ku e no ta pèrsigui e shofùr ku a okashoná e aksidente fatal. E shofùr ku a okashoná e aksidente tabata hopi fuma mes. E úniko palabra ku e Fiskal a usa e tempu ei ta ku lo mi no persiguié. Segun e eks Fiskal Ousiliar aki e no kier bai lanta niun diskushon ku si ta trata di makamba si òf no pero si e kier trese e otro banda di medaya pa para ketu ku sorto di kasonan ku tin sierto gremio ta wòrdu privilegiá ta sosodé i ta lanta interogatorio. Segun e eks polis di tráfiko aki ku e tin masha hopi kaso ku e por trese padilanti pa mustra ku ora bèrdat ku na momento di sierto gremio Ministerio Públiko su manera di wak e kasonan ta kambia. Segun e eks polis e no kier bai den detaye di e kaso lamentabel último pero si e kier a bisa un biaha mas ku Ministerio Públiko ta wak e kasonan otro ora ku ta trata di sierto figuranan.


text:
Riba 25 di mei 2021 a kumpli un aña di fayesimentu di Enoc ‘Nòki’ Melaan. No solamente e fayesimentu di Nòki tabata impaktante pa nos komunidat. Tambe e echo ku el a pèrdè den mondi band’i BOPEC ku a bin resultá den un búskeda estrecho. Un grupo di famia i amigunan a bai na e sitio aki. Despues di un seremonia kòrtiku a pega un bòrchi ku nòmber di Nòki na e palu kaminda ku fi nalmente a hañ’é. E bòrchi ta opsekio di e grupo Chantiwawa. BONERIANO pronto lo bin ku mas informashon tokante konmemorashon di Enoc ‘Nòki’ Melaan.
Home Front Page Konmemorashon Enoc ‘Nòki’ Melaan


text: Diaranson mainta a drenta informe di un accidente banda di Cayena Mall na Caya G.F. (Betico) Croes, mesora a dirigi un patruya na e sitio. Na yegada di e patruya a bin compronde cu aki ta trata di un auto di polis envolvi unda cu e chauffeur di un auto mas dilanti a brake diripiente y e auto su tras a logra para na tempo pero e polis den e patruya si no a logra para na tempo y a bay dal tras di e Kia Rio cu tabata tras di e auto cu a brake diripiente. Debi na e impacto 2 damita den e Kia Rio a resulta levemente herida. Na yegada di e ambulans nan a atende e victimanan na e sitio mes.


text:
medaya plata
-
News
Dominique y Aksel ta ricibi nan medaya
Bunita momento ora cu Dominique Hopman y Aksel Samardzic ta ricibi nan medaya di Plata den Mix Doubles aki na…Read More »
-
Uncategorized
Duo masculino ta ricibi nan Medaya
Momento cu e atlentan Aksel Samardzic y Sander Castro ta ricibi nan medaya di Plata den Duo di beach tennis…Read More »
-
News
Aksel ta ricibi su medaya
Momento cu e atleta di Beach Tennis Aksel Samardzic ta ricibi su medaya di brons na Rosario. Momento cu e…Read More »
-
News
Plata pa e Duo Mix
Duo Aksel Samardzic y Dominique Hopman a logra medaya di Plata den e Weganan Sur Americano di Playa na Rosario,…Read More »
-
News
Medaya di Plata pa Duo Masculino
Medaya di Plata pa e duo Aksel Samardzic y Sander Castro na Rosario No obstante cu nan a cay venci…Read More »
-
Barranquilla2018
Mikel ta ricibi su medaya
Momento cu Mikel Schreuders ta ricibi su medaya di Plata na e Weganan Centroamericano y del Caribe aki na Barranquilla,…Read More »
-
Barranquilla2018
Plata pa Aruba
Aruba ta logra su prome medaya na Weganan Centroamericano y del Caribe 2018. Mikel Schreuders ta logra medaya di plata…Read More »
-
Cochabamba
Joel ta jega Aruba
Entrevista cu nos medayista di Plata den e Weganan Sur Americano Cochabamba 2018, Joel Kuiperi y su kerida mama Sra.…Read More »
-
Cochabamba
Medayista di plata Joel ta bek
Medayista di Plata den e Weganan Sur Americano Cochabamba 2018, Joel Kuiperi a regresa bek Aruba. Un regreso cu sentimento…Read More »


text:
KRALENDIJK- Komersiantenan ku ta situá riba Kaya Souer Bartola a ekspresá nan sorpresa ora djabièrnè último nan a risibí un karta di parti di Boneriaanse Wegenbouw Maatschappij (BWM) avisando nan ku entrante djaluna 3 di òktober lo sera e kaya pa masoménos 2 luna pa trabounan di renobashon.
Aunke niun hende lo no nenga ku e kaya ta den un kondishon deplorabel, ta mustra riba e echo ku no a komuniká esaki ku sufisiente antisipashon i tambe e echo ku e kaya lo keda será pa tráfiko hopi tempu. BWM den su karta ta bisa di ta fèrwgt ku e trabounan lo tuma sigur dos luna, aunke lo purba traha mas lihé pa kaba tur kos.
“Esaki net a e periodo di aña ku nos ta benda mas tantu” asina Patricia Joven di Delmar Bookstore a bisa.
Desvia
BWM ta skibi den nan karta ku lo sera e kaminda for di Kaya Hellmund Boom te ku e semeterio na Kaya JE nicollas. Tambe nan ta bisa ku lo pone bòrchi si ta resultá nesesario pa desvia e tráfiko ku normalmente ta pasa eibanda.


text: Kralendijk 13 di sèptèmber 2019: ContourGlobal i WEB Bonaire N.V. ta felis di anunsiá ku a start e mashin nobonan diesel na e planta di bientu – diesel na Karpata. Algun luna pasa , ContourGlobal a duna inisio na e ekspanshon di nan planta di energia ku sinku motor nobo. E siman aki despues di tèstnan ekstenso di e tres machinan diesel nobo. E trabounan a wòrdu finalisá i e tres mashinnan nobo ku ta operá riba HFO ku un kapasidat operashonal di 6 MW ta kla pa wòrdu di start. Kada motor ta den un kònteiner di aproksimadamente 40pia i protehá di influensianan di medio ambiente. Despues di kulminashon di e tèstnan i e finalisashon di e proyekto, e planta di energia di kombustibel fosil i energia di bientu na karpata lo por proporshoná un suministro supstansial di energia dor di un kombinashon di machinan diesel ( 22MW), mulina nan di bientu ( 11MW) i bateria (6MW), manehá pa un sistema elektróniko sofistiká. Despues ku start e mashinnan di diesel nobo na Karpata, WEB lo desmontá e planta di energia temporal na Hato. E instalashon aki a proporshoná WEB N.V ku energia temporal durante e último 3 añanan . E logro pa atkerí e sinku mashinnan nobo pa e planta di energia ta e resultado di esfuersonan kontinuo di ContourGlobal i WEB Bonaire N.V pa konhuntamente por suministrá elektrisidat di un manera duradero, konfiabel i pagabel pa Boneiru i su ekonomia. Den kuadro di e aktividat nan pa start e mashinnan nobo, a tuma tur prekoushon pa kumpli ku e demanda normal i esun máksimo di konsumo di elektrisidat durante di e tèst nan. Klientenan lo no mester eksperensia ningun interupshon den e servisio di suministro di koriente durante e proseso aki. Sin embargo, si e suministro di energia wòrdu interumpí inesperadamente pa motibu di e tèstnan nos ta pidi nos diskulpa di antemano pa e inkombeniensia ku esaki por trese.


text:
Diaranson mainta Aruparking conhuntamente cu ATA a cuminsa entrega hangers pa spiel dilanti di autonan di huur y desktops informativo cu tur informacion relavante tocante parkeo paga na Aruba.
Mirando cu Aruba ta conta cu miles di bishitante y hopi di nan ta repeat visitors, ATA conhuntamente cu Aruparking a mira e necesidad pa busca e manera mas adecuado pa ofrece informacion na turistanan tocante parkeo paga, den e caso aki, den centro di ciudad.
E hangers y e desktopnan a wordo traha cu tur e datonan necesario relaciona cu e cambio aki y ta bin tanto na Ingles como na Spaño.
E mainta aki tabatin diferente compania di huur auto presente y e comentarionan tabata hopi positivo pa cu e iniciativa aki, cual nan ta considere hopi mihor cu e flyers cu tabatin inicialmente.
Presente pa e ocasion aki tabata Director di Arubus cu ta e compania madre di Aruparking, Teo Croes y CEO di ATA, Ronella Tjin Asjoe-Croes. Ambos a hiba palabra y a indica e importancia di e hangers y desktopnan cualnan ta contribui na mehoracion di e servicio cu ta wordo brinda na nos bishitantenan dor di carrentals y na un forma gratuito.
Aruparking lo sigui traha pa mehora servicio na tur usuario y ya caba por informa cu otro siman nos lo ta lanzando oficialmente nos app, lo cual lo haci e experiencia di parkeo den centro di ciudad uno mas agradabel y facil.


text:
Publiká riba 21 Desèmber 2021
WILLEMSTAD – Resientemente a tuma lugá un enkuentro fruktífero entre e organisashon no gubernamental VluchtelingenWerk Nederland, Human Rights Defense Curaçao i e organisashon di maneho di Ministerio di Hustisia den kuadro di e fasilidat pa detenshon nobo pa indokumentadonan aki na Kòrsou.
Ministerio di Hustisia por mira bèk riba un enkuentro agradabel kaminda ku Ministerio a splika e NGO nan tokante a aktividatnan di konstrukshon i tambe aktividatnan organisatorio rondó di e fasilidat pa indokumentadonan. E organisashonnan tabatin oportunidat pa hasi pregunta i tambe a deliberá riba posibel kolaborashon.


text:
KRALENDIJK – Pa medio di esaki pastor Ivan di parokia di Rincon ta anunsiá ku pa motibu di e situashon di krisis okashoná dor di COVID-19, ta kanselá Simadan di Pastó 2020. Simadan di Pastó lo a tuma lugá e aña aki riba dos dia di Pasku di Resurekshon djaluna 13 di aprel 2020. E aktividat aki ta keda kanselá te otro aviso. Nos deskulpa pa kualkier inkonbiniensa ku esaki por trese ku n’e.
Pader Ivan ta pidi pa laga nos aprobechá e momentu di krisis aki pa nos aserká Dios. I den ambiente di famia reza i hasi uso di e oportunidat pa meditá riba su palabra i hasi obra di karidat, obedesido na tur rekomendashon ku nos autoridatnan ta pidi nos pa nos tene kuenta ku n’e. Señor bendishoná un i tur.
Pastor Ivan ta rekòrdá pa nos sigui den e kadena di orashon di tur 12or di mèrdia ora klòk ta bati. Forsa, ánimo nos ta vense semper den Kristu Hesus ku ta duna fortalesa.
Dios Su bendishon i pas!
Boso sirbidó,
Pader Ivan Dario Gomez


text:
Britney Spears
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Britney Jean Spears (n. 2 di desèmber 1981 na McComb, Mississippi) ta un kantante merikano.
Biografia[editá | editá fuente]
Spears a nase na McComb, Mississippi na Merka. Su mayornan, James Parnell Spears (a nase den 1952, profeshon: kontraktista) i Lynne Irene Bridges (a nase den 1956, profeshon: ex-dosente), ta divorsiá. Su rumannan ta Jamie Lynn Spears (1991) i Bryan (1977).
Britney su promé single ...Baby One More Time a aparesé na final di 1998. E kantika tabata un hit global; den kasi tur país e kantika a yega number 1. Di e single, mas ku 3.8 mion kopia tabata bendí, 2.2 mion den Inglatera i Merka. No hopi despues, su promé album ku tambe yama ...Baby One More Time a aparesé. E album tabatin éksito igual. Más ku 28 mion kopia di e album tabata bendí, mas ku 14 mion den Merka. Otro single di e album tabata (You Drive Me) Crazy, Sometimes, Born to Make You Happy, i From the Bottom of My Broken Heart.
E siguiente album, Oops!... I Did It Again, a aparesé den 2001. E album tabata tin un éksito ku parse esun promé. E promé single di e album, Oops!... I Did It Again, tambe tabata un éksito grandioso, e kantika a yega number 1 den hopi país anto di dje mas ku 1.5 mion tabata bendí. Di e album mes, mas ku 24 mion tabata kumprá.
Despues di su di tres album Britney (2001), ku tabata sumamente menos eksitoso kompará ku e promé dos album (mas ku 8 mion), Britney a disidí di pone mas atenshon riba su promé pelíkula ofisial, Crossroads. Den e pelíkula, Britney ta hunga e ròl di Lucy, un mucha ku a kaba di kaba skol anto ku ke hasi un kos di sumes, lugá su tata tin tur kos planiá kaba. E ta disidí di bai foi kas ku dos otro amiga anto ta bai L.A., pa hasi oudishon pa bira kantante. Durante nan trip, nan ta pasa den yen di kos; Lucy ta haña sa ku un di su amiganan (Mimi) ta na barika, nan ta haña nan mes tin ku kanta den un bar pa sen, ora e topa su mama (paso esaki tabata su motibu mes), e mama ta bise ku e no tabata nada di haber kune for di dia ku e a nanse, nan ta haña sa ku ta Kit (e otro amiga ku a bai) su frei a abuzá Mimi seksualmente. E pelíkula a produsí mas ku $37 mion na Merka.
Durante su break, banda di e frakaso di e pelíkula, e mester a pasa dor di kiebro di kurason; Justin Timberlake a kibra e relashon kune. Den 2003, Spears a bini bèk ku su di kuater album kaba, In the Zone. E promé single di e album ta un kolaborashon ku Madonna, Me Against the Music. Otro singlenan ku a aparesé despues ta Toxic ku Everytime. Britney tabata pa bini ku mas single, pero pasombra e a frakturá su rudia filmando e video clip di su di kuater single Outrageous, e mester a para esei. Den 2004, Britney mester a bini ku un otro album, pasombra e tabata tin un 5-album kontrakto ku Jive, ku lo kaduká e aña ei mes. Pa e motibu aki, e a disidí pa sali ku Greatest Hits: My Prerogative, un album ku tur su hit singles. Riba 18 di novèmber, Spears a kasa ku Kevin Federline. E siguiente aña, nan a haña un yu, Sean Preston Spears Federline (14 sèptèmber 2005). Fin di 2005, Jive Records mes a disidí di mix Spears su kantikanan anto saka un album. Esaki a bira B in the Mix: The Remixes. Britney mes a bisa ku e ta bini bek ku un album fin di 2006, pero paso ku e a haña un yu mas, e album ta wordu expecta te den 2007.
E rehabilitashon den 2007[editá | editá fuente]
Riba 16 di febrüari 2007, Spears a drenta den un fasilidat di rehabilitashon di droga offshore na Antigua. Pero sin embargo e a keda ménos ku binti-kuater ora presente. E siguiente anochi, Spears a drenta un pelukeria na Tarzana, California kaminda e mes a kue un mashin di pela i a kontinuá di feita su kabei hopi kòrtiku.
Un par di dia despues, riba 20 di febrüari 2007, Spears a inskribí su mes den un fasilidat di tratamentu na Malibu, California. Su manager a splika lokual a sosodé ku e siguiente deklarashon; "Nos ta puntra e medionan di komunikiashon pa respetá su bida privá meskos ku esun di su famia i su amistatnan durante e tempu aki". Pronto Spears a bai laga e fasilidat, pero ya riba 22 di febrüari 2007 e a regresá.
E dia anterior Spears su eks kasá Kevin Federline a supliká un interogashon di emergensia tokante e tutela di su yunan ku Spears, pero su abogado a anunsiá despues ku su kliente (Federline) a hasi un petishon pa anulá e aparishon di korte. Nan no a agregá niun aklarashon mas.
Spears a bai laga e fasilidat di rehabilitashon riba 20 di mart sigun su manager, ku a anunsiá ku nan a laga Spears liber despues ku e a "terminá nan programa susesivamente". Un amistat di Spears a konta e revista People ku Spears "tabata mas mihó".
Diskografia[editá | editá fuente]
Albumnan[editá | editá fuente]
- 1999 – ...Baby One More Time
- 2000 – Oops!... I Did It Again
- 2001 – Britney
- 2003 – In the Zone
- 2004 – Greatest Hits: My Prerogative
- 2005 – B in the Mix: The Remixes
- 2007 – Blackout
- 2008 – Circus
- 2009 – The Singles Collection
- 2011 – Femme Fatale
- 2011 – B in the Mix: The Remixes Vol. 2
- 2013 - Brtney Jean
Singles[editá | editá fuente]
- Di ...Baby One More Time:
- 1998 – ...Baby One More Time
- 1999 – Sometimes
- 1999 – (You Drive Me) Crazy
- 1999 – Born to Make You Happy
- 2000 – From the Bottom of My Broken Heart [Merka so]
- Di Oops!... I Did It Again:
- Di Britney:
- 2001 – I'm a Slave 4 U
- 2001 – I'm Not a Girl, Not Yet a Woman
- 2001 – Overprotected [The Darkchild Remix] [Merka so]
- 2002 – Overprotected [Pafó di Merka]
- 2002 – I Love Rock & Roll
- 2002 – Anticipating [Fransia so]
- 2002 – Boys [the Co-Ed Remix] [Oropa so]
- Di In the Zone:
- Di Greatest Hits: My Prerogative:
- Di Britney & Kevin: Chaotic [DVD]:
- 2005 – Someday (I Will Understand) [Oropa so]
- Di B in the Mix: The Remixes:
Linknan eksterno[editá | editá fuente]
- Site ofisial
- saveBRIT.com
- EssentialBritneySpears Fansite di Britney Spears
- Britney Spears linksite


text:
ARUBA- 16 november 2022. Aruba ta experenciando un temporada di hopi yobida y manera pueblo di Aruba sa caba, yobida por ta un bendicion pero tambe tin su peligernan pa salud di hende ora cu awa limpi keda para. Aedes Aegypti, e sangura pata blanco por transmiti diferente malesa, por ehempel e malesa Dengue cual por ocaciona sintoma nan hopi fuerte di keintura, dolor di cabes, curpa y weso y por te hasta conduci na morto.
Na momento cu awa di yobida of cualkier awa keda para e ta bira un luga unda sangura por pone webo y broei. Mas awa para tin rond di un cas, mas molester di sangura e habitantenan di e cas mes lo tin y tambe esnan cu ta biba den sercania. Mas cas cu criadero di sangura tin den un area, mas grandi e problematica di sangura lo ta den un bario hisando asina tambe e posibilidad di transmision di Dengue, Zika of Chikungunya.
Personal di seccion di Gele Koorts Muskiet Bestrijden (GKMB) di Departamento di Salud Publico (DVG) ta canando tur dia di cas pa cas den diferente districto treciendo informacion na comunidad y tambe ta yuda educa habitantenan pa reconoce e potencial criaderonan rond di nan cas. Di e forma aki cada ciudadano por sigui nan mes yuda mantene e cantidad di sanguranan rond di su cas y den su bisindario abou. Tambe GKMB ta cumpliendo cu su tarea di bishita areanan y terenonan publico pa sana of deshaci di awanan para cu ta potencial criaderonan di sangura.
E origen di e problematica di sangura ta e criadero di sangura. Mas criadero tin, mas sangura lo tin. P’esey cada ciudadano den comunidad tin e responsabilidad di activamente yuda den e proseso pa deshaci di criaderonan di sangura, cuminsando den nan mes un cas y cura. GKMB lo spuit solamente den caso si tin un outbreak di Dengue. mirando cu na momento di spuit unicamente e sangura cu ta bulando lo muri. Si comunidad no deshaci di e criadero nan rond di cas, e babynan den forma di larva den e awa nan para lo sigui nan cyclo di bida y den menos cu 1 dia lo tin e mesun problematica atrobe.
Pa mas informacion like nos Facebook page Directie Volksgezondheid DVG Aruba, Follow nos riba Instagram directie_volksgezondheid_aruba, subi nos website www.dvg.aw, yama nos na 5224200 of mail nos na servicio@dvg.aw


text:
International
Macron ta sera Fransia snòk-snòk totalmente foi djasabra awor
PARIS – Emmanuel Macron presidente di Fransia a anunsiá ayera ku e situashon awor ta muchu pió debí ku e variante britániko a plama di un forma bárbaro rònt e pais.
E variante Britániko ta muchu mas kontagioso, peligroso i mortal segun palabranan di Emmanuel Macron.
Komo medida drástiko ku gobiernu a tuma pa entrante djasabra próksimo lo bai tin un lock down total rònt Fransia.
Ningun hende no por ta riba kaya for di 7’or di anochi te ku 5’or di mainta i si polis mester topabu bo ta bai sera.
E situashon ta di prekupashon ya ku pa dia tin riba 50 mil hende ta keda kontagia di kual mas ku mitar ta kontagio di e variante Britániko.
Pa lokual ta skolnan ta keda sera pa por lo ménos 1 luna largu entrante 5 di aprel próksimo.
Emmanuel Macron a indika ku departamentunan di kuido intensivo den hospitalnan rònt Fransia ta kompletamente saturá i ku e situashon ta alarmante.
Ekspertonan na Fransia ku ta konseheronan di departamentu di salubridat a indika ku e situashon ta mas alarmante ku aña pasa durante mesun periodo aki.
International
Eks presidente chino Jiang Zemin (96) a fayesé
SHANGHÁI – Jiang Zemin (96) eks presidente di China ku a okupá e puesto entre 1993 pa 2003 a fayesé.
Tin informashon ku Jiang Zemin kende tabata lider di PCCh ( Partido Comunista di China) den dékadanan 80 a fayesé na su residensia na Shanghai.
Lokual ku por a komprondé ta ku Jaing Zemin te ku aña pasa tabata den bon estado di salu pero na komienso di e aña dòkternan a bin konstatá ku e tabatin Leukemia.
Jiang Zemin a nase na 1926 na Yangzhou i a keda nombra sekretario general di e partido PCCh na 1989.
E último aparishon públiko di Jiang Zemin tabata dia 1 di òktober di aña 2019 ku ta Dia Nashonal i selebrashon aniversario di proklamashon di Repúblika Nashonal di China.
International
Ministerio di Agrikultura: Na Ecuador a deklará emergensia sanitario pa brote di influenza aviar
QUITO – Ministerio di Agrikultura i Ganadería a deklará ayera ku tin un emergensia sanitario pa 90 dia despues debí ku a detektá un brote di influenza aviar den vários finka ku ta kria galiña di e pais.
Ta p’esei e Ministerio di Agrikultura i Ganadería durante siguiente 90 dianan no por mobilisá ningun produkto di orígen aviar manera webu, puitu, galiña i patu pa ningun otro finka pa evitá un brote.
E promé kaso di influenza aviar altamente kontagioso a keda detektá tres dia pasa na un finka na e provinsia ku yama Cotopaxi.
Tur e kriadero di galiñanan ku tin na Ecuador huntu tin 263 mion galiña i lokual a keda detektá ta solamente 180.000 galiña ku ta afektá ku e influenza aviar.
Ta p’esei Ministerio di Agrikultura i Ganadería lo tin ku bai sakrifiká e bestianan aki pa evitá un brote di influenza aviar na e finka nan na Ecuador.
E sektor aki na Ecuador ta generá anualmente $1.800 mion i a bin ta krea 300.000 kupo di trabou.
Segun e Ministerio di Agrikultura i Ganadería na Ecuador
entre yanüari pa novèmber e finka nan ku tin kriadero di galiña a produsí 495.000 tonelada di karni di galiña i 3.812 mion webu.
International
Segun presidente Maduro: Venezuela tin serka di $ 30.000 mion blòkia den eksterior
CARACAS – Nicolás Maduro presidente di Venezuela a sigurá ayera ku su pais tin entre $24.000 pa $ 30.000 mion blòkia den eksterior i ku esaki ta produkto di e sanshonnan ekonómiko Internashonal.
Durante Nicolas Maduro su rueda di prensa den Palacio de Miraflores a bisa ku ta trata aki di fondonan di estado venesolano ku ta kongelá, blòkia i sekuestrá.
E mandatario a bisa ku gobiernu tin un plan pa repatriá tur e plaka ku a keda inhustamente kongelá i blòkia pa Merka i paisnan den Union Europeo.
Ya kaba tin informashon ku Banco Central de Venezuela tin na su disponibilidat $3.000 mion ku lo keda repartí na asuntunan sosial pa e pueblo venesolano.
Tin hopi proyekto sosial ku tabata stanka i ku lo bai keda finansiá ku e fondonan aki segun presidente Maduro.
E fondonan aki tabata keda atministrá pa e organisashon di Nashonnan Uni.
Daily Nobo
Kon lo parti e 200 mion Euro di Reparashon?
Filis, Cubs, Arizona i Dodgers hopi interesá: Merkado pa Xander a kuminsá bira kayente…
Iran a keda eliminá i desapuntá su fanatikada
Argentina a logra pasa pa e otro buèlta
Manchester United a prepará un oferta pa Cody Gakpo
Rapper Jon Tarifa ta kolaborá ku kantante Darren Gardner den ‘When I was Younger’
ÁMTENAR NA SOAW A BIBA 7 LUNA DEN UN MUNDU DI ABUNDANSIA
KASO DI ÁMTENAR KU A HÒRTA PLAKA NA SOAW DEN KORTE.
Abogado Braam a gana kaso di NAf 2.206.846,25 pa Girobank
KORTE A KAMBIA SENTENSIA DEN E KASO DI MICHELANGELO PENIJN
Trending
-
Sosial7 days ago
Rapper Jon Tarifa ta kolaborá ku kantante Darren Gardner den ‘When I was Younger’
-
Lokal7 days ago
ÁMTENAR NA SOAW A BIBA 7 LUNA DEN UN MUNDU DI ABUNDANSIA
-
Lokal7 days ago
KASO DI ÁMTENAR KU A HÒRTA PLAKA NA SOAW DEN KORTE.
-
Lokal6 days ago
Abogado Braam a gana kaso di NAf 2.206.846,25 pa Girobank
-
Lokal6 days ago
KORTE A KAMBIA SENTENSIA DEN E KASO DI MICHELANGELO PENIJN
-
Lokal6 days ago
Wes a kondená asesino di beibi den barika di su mama
-
Lokal7 days ago
Trinta indokumentado venezolano kier a drenta Kòrsou ilegalmente
-
Lokal3 days ago
Empleada haltu di casino ‘online’ a pèrdè demanda pa haña bónus


text:
Live Q&A with Jean-Pierre Doran
Djadumingu dia 24 di november aki lo mi ta na Kòrsou. Mi lo bai tin un schema hopi druk, pero mi a tuma e tempu i e libertat pa reservá lokalidat pa por tene un seshon di “Question and Answer” (Q&A) pa negoshante nan i future negoshante nan YDK ku tin kualkier pregunta over di negoshi. Di e manera aki lo mi por bolbe kontribui dor di duna informashon, konosementu i idea na tur entrepreneur YDK pa por ta eksitoso ku nan kompania.
E seshon aki lo ta bai ta un seshon di Q&A, kaminda ku lomi bai skucha pregunta nan for di publiko i kontesta e pregunta nan mesora mas miho ku ta posibel. Di e forma aki toch mi por kompartí mi konosementu i duna más balor ku ta posibel na tur entrepreneur i future entrepreneur di Kòrsou, den e korto tempu aki.
Pa ken e seshon aki ta?
E seshon aki ta pa tur hende ku tin nan negoshi kaba i esnan ku tin pensa pa start nan negoshi riba un dia den future. Si bo tin pregunta nan manera:
• Kon pa krese bo bedrijf?
• Kon pa bo produkto o servisio por val op?
• Kon pa krea un strategia di marketing?
• Kon pa implementa un strategia di marketing?
• Kon pa bo onderscheid bo mes for di bo concurrentie?
• Kon pa bo bira mas kreativo?
• Kon pa lansa bo produkto internashonal?
Of algun otro pregunta ku tin di haber ku un idea of negoshi, e orei e seshon aki sigur lo ta algu hopi interesante i balioso pabo!
Fecha i Lokalidat
Mi a reserva e ouditorio na Biblioteka Publiko Kòrsou pa djawebs 28 di november 2019 di 7or p.m. pa 9or p.m. I dor ku e lokalidat aki no ta pornada, mi ta djies pidi tur hende pa kontribui ku 25 Florin di moda ku nos por kubrí e gastu nan (por paga na porta).
Importante
Luga ta limita!
Dor ku ta djies 2 ora tin reservá pa kontesta hopi pregunta, lo mi tene e seshon aki limita na 30 hende. Paso mi ke pa nos bai den diep den detalles riba e preguntanan, di moda ku tur hende por sali ku informashon ku nan por implementa mesora den nan negoshi. Dus VOL = VOL!
Registrashon
Si bo ta interesa den e seshon Q&A aki, por fabor registrá via di e formulario aki. Djaluna awor dia 25 di November 2019 lo mi manda tur hende ku a registra un e-mail di konfirmashon. Dus korda kontrola bo e-mail (tambe bo spambox) otro siman.


text:
Kontakto
Servisio pa Tráfiko i Transporte
Department of Traffic and Transport
Verkeer en Vervoer
+5999 839 2133
Parera z/n
Servisio pa Tráfiko i Transporte
Servisio pa Tráfiko i Transporte ta e organisashon di Gobièrnu ku ta duna konseho pa loke ta pèrmitnan pa transporte públiko. E organisashon ta responsabel tambe pa registrashon, dokumentashon i kùrmentu di vehíkulonan motorisa. Servisio pa Tráfiko i Transporte ta parsialmente responsabel tambe pa garantisá un tráfiko sigur.
Tareanan
- Duna pèrmit, karchi i eksonerashon na bùsnan chikí, bùsnan partikular, operatornan di tour, i taksi.
- Kùrmentu di vehíkulonan motorisa di personanan i kompanianan
- Manehá e atministrashon di plachi number
- Maneho atministrativo di informashon di vehíkulonan motorisa


text:
Diahuebs mainta alrededor di 8or ta sosode un accident net na e Crusada na unda tabata un pomp station na Lagoen.
E vehiculonan envolvi ta un Nissan March y un Chevrolet Tahoe. E Chevrolet coriendo riba caminda di preferencia a keda sorpresa ora cu e señora den e Nissan March a yega na e crusada no a paga tino bon y bay dal den e Tahoe.
E chauffeur femenino di e Nissan March tabata keha di dolor den pecho. Personal di Ambulance a bin na e sitio pa asina haci un checkup riba e señora eynan mes. E Nissan March a haya un tiki mas daño material na dje compara cu e Chevrolet Tahoe.


text: Oferte cazare in Dishon, Oferte Dishon, Oferte Dishon Israel, sejur Dishon, vacanta Dishon, sejururi Dishon, vacante Dishon, Oferte Dishon Israel, oferte cazare Dishon, Oferte Dishon, oferte turistice in Dishon, Dishon 2022 - 2023, booking Dishon, cazare Dishon, cazare ieftina in Dishon, First Minute Dishon, hotel in Dishon, hoteluri Dishon, rezervare Dishon, statiunea Dishon, Dishon turism, Dishon Oferte, Oferte 2022 - 2023 Dishon, oferte timpurii 2022 - 2023 Dishon Oferte Dishon decembrie, Oferte Dishon ianuarie, Oferte Dishon februarie, Oferte Dishon martie, Oferte Dishon aprilie, Oferte Dishon mai, Oferte Dishon iunie, Oferte Dishon iulie, Oferte Dishon august, .


text:
E evento di Futbol Aruba Ballon D’Or 2018 a bira realidad den su di dos edicion. Riba e anochi aki Aruba a haya di conoce ta ken nan ta e hungadonan di futbol cu a brilla cu nan talento y esfuerzo den e anja calendario di campeonato 2017-2018.
Diferente premionan a wordo otorga door di e organisacion Futbol Aruba, p’asina duna merito y tambe motivacion pa cu e trabao cu a wordo realisa pa e futbolistanan Arubiano.
A otorga premio pa e mihor goleadornan cuminsando cu U5 te cu Division Mayor, icluyendo tambe Division Damas.
Esaki ta e lista di ganadornan di e Sapato di Oro den e diferente categorianan;
Categoria U5 : Ricky Henriquez di SV Deportivo Nacional
Categoria U7 : Jayron Gomez di SV Estudiantes
Categoria U9 : Isaac Compaore di SV Deportivo Nacional
Categoria U11: Steven Jie-A-Swie di SV Estudiantes
Categoria U13: Jean Baptiste Woodeney di SV Dakota
Categoria Division Menor: Wesley Illes di SV Britannia
Categoria Division Major: Javier Jimenez di SV Deportivo Nacional
Categoria Junioren: Andrew Valois-Smith di SV Deportivo Nacional
Categoria Division Uno: Owen Van Der Wijne di SV Brazil Jrs.
Categoria Division Damas: Mylene Croes di SV Britannia
Categoria Division Honor: Devis Oliveros di SV Deportivo Nacional
Siguientemente tabatin reconocimento na e refereenan pa nan sosten nan e futbol di nos isla, tambe a duna reconocimento den forma di un ‘Career Achievement Award’ na Theric Ruiz di SC Bubali, cu a retira di nos futbol despues di e campeonato cu a caba.
E premio pa e mihor entrenador di Division Honor a wordo otorga na e persona di David Abdul di SV Dakota, cu a logra un campeonato pa e club Dakotero despues di 23 anja di espera!
E mihor portero di Division Honor di Aruba a haya e trofeo “Golden Glove”, e anja aki e ganador a resulta di ta Lionel Kaarsbaan di SV Dakota cu a wordo nomina conhuntamente cu e otro dos finalistanan Rudolf Benita di SC Bubali y Jesus Fria di SV Estrella.
Siguientemente e moderador di e anochi especial aki, Carmichael Bikker a anuncia e oncena di anja, esta e “Dream Team”. E siguiente hungadornan a wordo elegi pa forma parti di e oncena especial aki;
Portero: Lionel Kaarsbaan di SV Dakota
Left-back: Jean Pierre Heyden di SV Deportivo Nacional
Center-back: Chito Van Der Biezen di SV Deportivo Nacional
Center-back: Paul Nickenson di SV Dakota
Right-back: Defferey Banton di SV Deportivo Nacional
Left-midfield: Liomar Croes di SV Dakota
Center-midfield: Alex Hassel di SV Estrella
Right-midfield: Luis Estrada di SV Britannia
Left-forward: Ricky Hodge di SV Dakota
Center-forward: Devis Oliveros di SV Deportivo Nacional
Right-forward: Kenroy Ranger di Sv Deportivo Nacional
Director Tecnico: David Abdul di SV Dakota
A duna tambe e honor di otorga e Ballon D’Or 2018 na sr. Edwin Dirksz, un leyenda di e futbol di Aruba den pasado, Sr.Francisco Vrolijk a asisti Futbol Aruba den e biografia di Sr. Dirksz. Den pasado Sr. Dirksz tabata parti grandi di nos futbol, e anochi aki e tabata un persona clave y parti di e culminacion y drama di e evenemento aki. Sr. Carmichael Bikker a anuncia e tres finalistanan pa e premio mayor, e Futbol Aruba Ballon D’OR, pa e mihor hungado di e futbol di Aruba di e campeonato 2017-2018.
Ricky Hodge, di SV Dakota; delantero clave pa e Abejanan, Ricky su talento, esfuerzo incansabel y su “fighting spirit” inigualabel, tabata clave pa a yuda su equipo gana un campeonato despues di hopi tempo.
Kenroy Ranger, di SV Deportivo Nacional; delantero importante pa e ekipo di Nort, cu un olfato di gol sensacional y un condicion fisico impactante, a logra yuda su ekipo Dragon bai te final den a campeonato pasa.
Paul Nickenson, di SV Dakota; un defensa central cu por hunga mei mei den defensa, por hunga den rol di ‘libero’, e por hasta subi busca gol y asisti den medio-campo, un talento especial sin duda, clave pa e campeonato Dakotero e campeonato pasa.
Na final, Carmichael Bikker a anuncia e ganado di e “Ballon D’Or” pa 2018, e ganado a resulta di ta Paul Nickenson, di SV Dakota. Un momento di berdad importante y dramatico, un momento yena cu emocion, unda alegria y lagrima a reina, paso nos futbol a gana, nos hungadonan a haya nan mereci. Pabien Paul Nickenson, Pabien Futbol, pabien Aruba!


text:
Playa Kenepa Chiki ta un laman chiki intimó na Bandabou. E ta keda nèt dilanti Playa Kenepa Grandi , ku ta konosí pa su awa blou transparente.
Kenepa Chiki ta wòrdu bishitá prinsipalmente pa Kurasoleñonan. Akinan tambe bo por topa yen famia ta barbekíu djadumingu.
Na Playa Kenepa Chiki, bo por landa masha dushi mei mei di e hende lokalnan. Bo ke sinti e ambiente Kurasoleño na un laman intimo? E orei Playa kenepa Chiki ta hopi rekomendabel. Den siman no tin hopi hende, pues bo por sambuyá i snòrkel trankil i disfrutá di e trankilidat bou di awa.
Na Playa Kenepa Chiki bo mester snòrkel banda di e barankanan pa bo mira tur e piskanan kolorido i e koralnan. Manera bo drenta laman i kuminsa snòrkel kere nos ku lo bo lubida ora i lo bo keda snòrkel bai gol. Ègt un dushi ‘feeling’.
Laga bai i disfruta di un momentu inolvidabel na Playa Kenepa Chiki! Bai deskubrí piska i koralnan ku nunka ba yega di mira prome. Disfrutá di nos akuario natural!
Informashon importante
- Si bo ta bai Kenepa Chiki, trese bo propio kuminda i bebida. Tin un bar , pero eno ta habrí tur momentu.
- Entrada i úzo die palapa nan ta gratis.
- No tin hopi luga pa stashoná.
- Den siman ta mas trankil. Wikènt ta drùk.
- No tin seguridat disponibel. Laga tur kos di balor den outo.


text:
Reino: Gobierno di Hulanda diamars a yama un conferencia importante, relaciona cu e CoronaVirus afectando mundo henter y Hulanda a informa lo siguiente.
Pa tres luna companianan no mester paga impuesto. Companianan chikito cu ya ta den cierto problema, por pidi ensoneracion riba impuesto.
E gabinete kier recompensa te cu 4000 euro pa companianan cu ta sufri door di CoronaVirus aki. Esaki ta conta sigur pa esnan cu ta den sector cultural y horeca.
E presupuesto di Gobienro di Hulanda a buta pa alivia e economia den crisis aki ta entre 10 pa 20 miljard Euro.
Companianan cu a pidi pa por baha ora di empleadonan lo haya 90% di nan salario paga, esnan cu ta traha riba nan mes lo ricibi un uitkering pa 3 luna.


text:
Ministerio Públiko ta haña rason i Norbert George mester rektifiká.
Deklarashon di e èks polítiko Norbert George, den sentido ku Ministerio Públiko lo ta paga tres periodista pa saka sierto informashon, pa asina influenshá opinion públiko, ta kontra kontra lei i kontra pais i e mester rektifiká su ponensianan. Asina korte a sentensiá. Na momentu di pisa su diktámen, wes a konsiderá e derecho di Ministerio Públiko pa protehá e bon nòmber di e instansia. Den e kaso aki, esei ta pisa mas tantu ku derecho di libertat di ekspreshon, segun korte.
Nobert George a hasi su deklarashon riba Facebook i mester rektifiká einan tambe. E teksto mester keda un siman largu riba su página di Facebook i na un manera bisto i e por ta solamente na papiamentu, ya komo ku e akusashon kontra Ministerio Públiko, tabata den e idioma ei. Hues a kuminsá skibi e teksto George : Riba 13 di sèptèmber 2016 durante un diskushon hibá riba e página di Facebook di Menki Rojer, mi a bisa ku Ministerio Públiko ta paga (sea periódikamente òf nò) tres periodista pa saka informashon afó i asina influenshá opinion públiko. Hues a duna veredikto ku esaki ta un akusashon basta serio, ku no tin sosten den e material real disponibel. Ku mi akusashon mi a kualifiká Ministerio Públiko komo un instansha sin integridat. Mi akusashon ta tacha e reputashon, kredibilidat i bon nòmber di Ministerio Públiko i ta mina e konfiansa den Ministerio Públiko. Pasó Ministerio Públiko ta un órgano di gobièrnu, mi akusashon ta mishi tambe ku e bon nòmber di Pais. A ordená mi pa laga e rektifikashon aki riba mi página di Facebook. Hues a prohibí mi pa duna komentario riba e rektifikashon aki.
Si Nobert George no kumpli ku e sentensia, e mester paga 250 florin pa dia te un máksimo di 2500 florin.


text:
A detené un hóben
Tin bia hóbennan (12-18) ta hasi kosnan di baldadi, loke por. Pero tin bia nan ta bai mas leu i ta hasi kosnan ku segun lei ègt no ta permití. Esei yama kometé un echo kastigabel. E chèns ta grandi ku polis ta detené e hóben e ora ei. Si traha un prosèsferbal kontra un mucha pa motibu di un echo kastigabel òf si detené un hóben, e ora ei polis ta pone Voogdijraad na altura.
Ku ken òf kiko hóben- i mayornan ta haña nan ta atendé kuné den kaso di un echo kastigabel?
Den kaso di delitunan chikitu polis por disidí di manda hóbennan entre 12 i 18 aña pa Halt. Aya nan ta haña oportunidat pa koregí nan komportashon kastigabel i prevení un karchi di kastigu.


text:
Aruba ya a yega di lucha caba cu problemanan economico antes, manera nos por corda e desaparicion di Natalee Holloway, e crisis financiero mundial y e cierre di refineria na varios ocasion. Pero e biaha aki e ta diferente, ya cu ta rekeri di e mandatarionan pa mitiga e impacto economico di un crisis inusualmente desafiante. Aunke e situacion por parce manehabel, e brote di COVID-19 a afecta, den un momento di vulnerabilidad economico hopi mas serio, tanto otro paisnan como Aruba tambe, compara cu e crisisnan anterior.
Rond di 87% di nos economia ta depende directo of indirectamente di turismo, loke ta converti Aruba den un di e paisnan mas concentra den turismo na mundo. E enfoke den e industria di turismo como strategia di crecemento lidera pa exportacionnan den e banda posterior a sirbi e isla bon, ya cu e industria a demostra di ta notablemente consistente y resistente y a impulsa un crecemento economico fuerte.
Esey no kiermen cu no tin problema na caminda. Teniendo na cuenta cu e turistanan Mericano ta representa casi 70% di e stayovernan, nos economia ta particularmente sensibel na e ciclo economico Mericano. Esaki ta evidente particularmente despues di e crisis financiero mundial y e desaparicion di Natalee Holloway.
De facto, tin un yamada constante pa diversifica nos economia y diversifica e mercadonan di origen di turismo pa mitiga e riesgonan. Mester bisa cu ningun di e dosnan aki lo tabata particularmente util pa un evento similiar na e “black swan” manera COVID-19. Un caracteristica di COVID-19 ta cu ya el a plama na e otro sectornan y na e economia global. E economia mundial tabata debil ora cu COVID-19 a lanta cabes. Si e refineria di petroleo lo a mantene activo te cu Coronavirus, lo a enfrenta un caida den e prijsnan di petroleo y e previsionnan di prijs di petroleo na $30 pa bari pa e di tres trimester y $29 pa bari durante e di cuater trimester di 2020.
Prijs di petroleo
Simplemente no tin manera di conta cu e industria di refinacion pa mantene e actividad economico den e entorno aki y hasta si islanan chikito manera Aruba (apesar di e desbentahanan natural) tabatin exito den nutri otro industrianan, ta dificil imagina pa nan scapa di un recesion global.
E diversificacion di e mercadonan di origen di turismo tambe ta aparece como un propuesta dudoso, teniendo cuenta e lucha actual di e mercadonan di origen mas grandi despues di Merca (Venezuela, Canada, Colombia, Hulanda). Tur di nan a confirma casonan di COVID-19 caba. Cu un recesion global den e prome mita di 2020, cu ta parce casi sigur, e implicacionnan pa un destino turistico di isla chikito, ta cu simplemente no tin diversificacion leu di dje.
E ambiente domestico tin su propio desafionan
UNWTO a revisa su perspectivanan pa 2020 di e yegada di turistanan internacional na un crecemento negativo di -1% pa -3%, loke ta traduci na un perdida calcula di 30 pa 50 miyon di dollar na ingreso door di turismo internacional. Prome cu e brote di COVID-19, UNWTO a predici un crecemento di 3% pa 4%. Na final, e epidemiologonan lo bay tin e ultimo palabra riba e final di e wega pa COVID-19 y si e evolucion rapido di e situacion, ta obviamente imposibel bisa cu siguridad cuanto turista potencial lo keda cas durante un brote pa evita bira malo na luga di biaha pa Aruba. Pero ta cla cu e ingresonan di exportacion lo wordo someti na un presion significativo ya cu e nivelnan di ocupacion hotelero ya a disminui den e prome dos lunanan di 2020 y e cancelacionnan/restriccionnan di biahe ta bira mas comun.
Mester cuida nos divisanan
Di un otro banda, mester pone atencion na e efectonan indirecto riba e ingreso di divisa y e reservanan internacional, e importacionnan y e situacion Fiscal di Gobierno. E ingresonan menos di exportacion ta conduci na menos divisa. Ta lo mas importante loke ta permiti e islanan dependiente di importacion pa mantene su apetit pa cumpra practicamente tur cos den exterior, specialmente alimento. E ultimo informacion publica riba e reservanan oficial di Banco Central (CBA) ta bisa nos cu tabata na 1,822.2 miyon di florin na fin di september 2019. Sin embargo, e pregunta ta inminente, den ki medida e nivel aki di reserva lo proporciona un corchon pa resisti e slanan eminente?
Si ta bon, tradicionalmente Banco Central a raporta e “indice di cobertura di importacion”, loke ta nifica e cantidad di luna cu hipoteticamente lo tuma nos apetit di importacion pa agota asina por completo e reservanan den ausencia di ganashi di exportacion, e respuesta ta sigui ta dificil di alcansa. E informe operativo 2018 di CBA ta señala: “E nivelnan di reserva internacional a mantene adecua durante henter 2018, ora cu a compara cu e normanan critico tradicional di CBA. Sin embargo, compara cu e rekisitonan di e Fondo Monetario Internacional (IMF), Aruba no ta cumpli cu e rekisitonan optimo recomenda.
Ta importante tene na cuenta aki cu no tin un mencion directo di cua ta exactamente e nivel “adecua” segun Banco Central di Aruba. Pero IMF a adverti den su evaluacion di 2019 contra e presion y a recomenda Aruba pa acumula reservanan internacional adicional pa mantene suficiente intensidad. Na fin di dia, si Aruba por resisti e chokenan climatico manera COVID-19 ta depende di manera crucial di su capacidad pa retene suficiente dollar pa paga e importacionnan y e nivel di reserva internacional den caida mester considera como un preocupacion importante.
Crecemento economico e aña aki?
Prome cu e brote di COVID-19, Banco Central ya a proyecta cu e crecemento di GDP real lo ta di un margen di 0.8 porciento pa 2020, loke ta subraya e fundamentonan debil prome cu COVID-19. Ademas di e desaceleracion economico directo, esaki tambe lo afecta e capacidad di Gobierno di Aruba pa genera ingreso, ya cu e actividad economico cu ta keda atras probablemente lo duna como resultado ingresonan fiscal mas abao.
Aunke e presupuesto proyecta pa 2020 di Gobierno di Aruba ainda no a wordo aproba pa Parlamento, e surplus proyecta inclui den e presupuesto ta supone un crecemento economico di 1.0% nominal. Awor cu e circunstancianan recien, esaki probablemente lo enfrenta un ahuste significativo abao, loke ta nifica cu e ingresonan presupuesta di Gobierno pa 2020 (y posteriormente e surplus premira) probablemente lo converti rapidamente den restriccionnan di likides y un deficit significativo!
Nos ta den posicion pa crea mas debe?
Si ta di algun comodidad, e nivel di debenan tambe a manifesta su mes recientemente na nivel mundial, hasta na Merca y Hulanda. Sin embargo, esaki tambe ta limita e alcance di un gran estimulo fiscal si e economia mundial mester di dje. Na Aruba, deficitnan tabata e norma y e dinamica entre Gobierno di Aruba y e conseho independiente di supervision financiero (CAFT), lo ta un desafio si e prome aki opta pa aumenta ainda mas e debe publico pa stimula economia local.
Algun opcion pa considera
No tin duda cu COVID-19 lo tin un impacto significativo. Pero e escala di e impacto lo ta determina den ultimo instancia pa con e ta wordo propaga y evoluciona e virus como tambe pa con Gobierno por coordina un contesta pa mitiga. Nos mester di un plan di contingencia inmediato, cu ta considera e desafionan economico, monetario y di e sector real p’adilanti.
Aki tin algun opcion pa por considera:
Tin poco opcion mas cu bandona e prudencia fiscal dilanti un shock externo di tal magnitud. Esaki por implica reduccion di e plannan pa medidanan adicional y prioridadnan fiscal actualisa na nivel di Reino Hulandes.
- Un pakete di estimulo fiscal den siguridad di alimento (ODS 2) pa reduci importacion y e presion riba salida di divisa
- Transparencia y informacion oportuno riba balansa di pago y e posicion di reserva internacional lo ta crucial den cualkier scenario
- Ta posibel cu mester considera medidanan di control di capital adicional
- Hunto cu IMF, Banco Central mester ta cla pa proporciona un likides amplio na banco y companianan financiero no bancario, particularmente na esunnan cu ta otorga prestamo na empresanan chikito y mediano, cu por ta menos prepara pa soporta un interupcion diripiente
Ban sigui promove turismo y mas agricultura na cas mes
E promocion di turismo y e asignacion di fondonan di comercialisacion mester wordo revisa pa evita cu ta for di base. E sector di agricultura mester ta e beneficiario di e estimulo pa aumenta produccion local di alimento a corto plazo. Mescos cu hopi otro paisnan den desaroyo, nos ta den un boto chikito cu lo wordo golpia pa olanan halto. No ta envidia e politiconan local responsabel; Ta desea nan sabiduria y curashi pa manten’e ta drief.


text: KRALENDIJK – Último dianan tin un ‘challenge’ nobo ku ta wòrdu práktika bou di muchanan/hóbennan rònt mundu i esaki a yega nos isla. E ‘challenge’ aki tin partisipashon di 3 mucha, den kua e 2 nan na banda ta hak esun meimei su pia na momentu ku e bula, ponele kai ku tur konsekuensia ku esaki por tin kuné. Entre otro dor di kai riba bo atras, esei por tin konsekuensia serio pa bo bista. Bo por pèrdè bo bista, keda paralisá òf si bo kai malu bo por haña impakto fuerte na kabes. Tin indikashon di asta resultado di morto na Paisnan afó. Live99.9 FM ta hasi un yamada fuerte na mayor(nan) pa papia serio ku nan yu(nan) tokante konsekuensia di e ‘challenge’ aki ku ta wòrdu práktika sea na skol òf den nan ora liber i pa stòp ku esaki di forma inmediato! Yamada ta bai na skolnan tambe pa atendé e asuntu aki serio pa evitá desgrasia.


text:
Plan pa Naturalesa Boneiru
Na 2016 Entidat Públiko Boneiru ta formulá un Plan pa Naturalesa di Boneiru. E plan pa naturalesa akí ta den realidat e base pa maneho di naturalesa na nos isla. Ta un programa lokal di ehekushon a base di Plan di Maneho Hulanda Karibense ku gobièrnu di
reino a stipulá pa Boneiru, Sint Eustatius i Saba. Ambos plan ta brinda un kuadro pa un maneho sólido i uzo duradero di naturalesa. Nan tin komo meta pa hasi uzo di naturalesa di un forma duradero pa mantené sistemanan ekológiko i servisio di ekosistema.
Aktualmente maneho di naturalesa di Boneiru ta den un fase di transishon. Ya ku ta asina ku Boneiru tin di stipulá e Plan di naturalesa di Boneiru ainda. Pero esei no ke men ku mientrastantu nada no ta sosodé. A base di Plan pa Maneho di Naturalesa Hulanda Karibense, gobièrnu di reino a pone sèn pa un biaha so disponibel pa ehekutá e metanan den e plan pa maneho di naturalesa. E sèn ta destiná pa e periodo 2013-2017. Ku e sèn akí ta formulá plan di proyekto i ehekutá nan.
Tratado
- Tratado di Ramsar. E tratado akí ku a firma na 1971 na e lugá na Iran yamá Ramsar ta trata e áreanan di awa di importansia internashonal. Boneiru tin sinku di e tipo di áreanan di awa ei: e saliñanan di Slagbaai, Goto Meer, Klein Bonaire, Pekelmeer i Lac.
- Tratado di Cites. E tratado tokante komersio internashonal di bestia i mata silvestre ku ta kore peliger di ekstinshon.
- Konvenshon di Bonn. Esaki ta tratado tokante konservashon di bestia silvestre ku ta migra por ehèmpel flamingu i otro para di awa.
- Protokòl di SPAW. E protokòl di Specially Protected Areas and Wildlife di e tratado tokante protekshon i desaroyo di medioambiente marino den region di Karibe (tratado di Cartagena).
- Tratado di biodiversidat. E tratado tokante diversidat biológiko
- Tratado di turtuga di laman. Tratado inter amerikano tokante protekshon i maneho di turtuga di laman.
- Agènda 2030 ku metanan pa un desaroyo sostenibel (Sustainable Development Goals; SDGs) di Nashonnan Uní.
- https://www.rijksoverheid.nl/onderwerpen/ontwikkelingssamenwerking/internationale-afspraken-ontwikkelingssamenwerking/global-goals-werelddoelen-voor-duurzame-ontwikkeling
Lei Nashonal
- Lei di prinsipionan di maneho di naturalesa i protekshon di naturalesa BES. E lei akí ta forma e kuadro legal pa maneho di naturalesa na Boneiru, Sint Eustatius i Saba. Den e lei akí ta tradusí e tratadonan internashonal pa protekshon di naturalesa pa legislashon na Hulanda Karibense.
- Wet maritiem beheer BES https://wetten.overheid.nl/BWBR0028550/2018-07-01
Lei lokal
- Ordenansa di gobièrnu insular maneho di naturalesa Boneiru
- Dekreto di gobièrnu insular maneho di naturalesa Boneiru
- Dekreto di gobièrnu insular parke marino Boneiru
Tin nuebe foyeto ku informashon tokante e leinan akí ku ta splika e ordenansa di gobièrnu insular i e dekretonan di ehekushon. Foyeto di informashon Medioambiente i naturalesa.
Parke di kueba i karst Boneiru. Meta di e proyekto: protekshon, maneho i rekuperashon di balornan natural, kultural, históriko, estétiko, rekreativo i sientífiko di e sistema di kueba na Boneiru. Flora i founa nativo, formashon di kueba i pinturanan den baranka ta forma parti di esaki. E proyektonan ta dirigí riba e siguiente temanan:
- preservashon di koral , en partikular prevenshon di eroshon
- uzo duradero di naturalesa, por ehempel mehorando entrada pa zona di naturalesa i òf
- mehorá sinergia entre naturalesa, uzo di tera (agrikultura) i turismo.
Entidat Públiko Boneiru a desaroyá e siguiente proyektonan i ministerio di Asuntu Ekonómiko a aprobá nan.
- Agrikultura duradero i desaroyo di kunuku
Meta di proyekto : Revitalisashon integral di kunuku. Restablesé agrikultura tradishonal ku kria intensivo di kabritu. Maneho di tienda chikitu di kunuku i restorant na kunuku. Funshon sosial edukativo pa kunuku. Drecha parti di kunuku komo zona di rekreashon
- Nominá Parke Marino di Boneiru pa lista di Patrimonio Mundial
Meta di proyekto: Garantisá ku fail pa nominashon ta kumpli ampliamente ku eksigensianan ku reino i komité di Herensia Mundial ta pone.
- Maneho di populashon di kabritu na Parke Nashonal Slagbaai
Meta di proyekto: Sòru pa denter di tres aña populashon di kabritu ta na un nivel manehabel. Hasi uzo di kriadó lokal di kabritu pa asina por uza e konosementu i eksperensia ku nan a haña den futuro pa mantené e populashon sin gastu na un nivel akseptabel.
- Maneho di porko silvestre
Meta di proyekto: Trese populashon di porko silvestre na un nivel manehabel. Esaki ta resultá den rekuperashon di áreanan di biba ku konsekuensia ku nan ta kapas di sirbi komunidat i naturalesa mihó. Kondishon mehorá pa empresa di agrikultura i oumento di sosten pa maneho di bestia ku ta invadí e isla.
- Reforestashon
Meta di proyekto: Restourashon di un zona di biba di mondi seku na Boneiru ku awor ta miho kapasitá pa brinda servisio na pueblo i naturalesa i ku den futuro ta mas fleksibel ora ta trata kambio di klima.
- Rekuperashon ekológiko di área d Lac i parti sùit di Boneiru
Meta di proyekto: Amplia biodiversidat i aksesibilidat di área di Lac i di part sùit di kosta
- Projekto di restorashon di koral
Meta di proyekto: restorá koral kachu di biná i koral kachu di biná grandi den e awanan plat rondó di Boneiru
- Kombatimentu di eroshon i restorashon di naturalesa Boneiru
Meta di proyekto: redusí eroshon, redusí molèster di awa den bario, oumentá biodiversidat, oumentá balor turístiko di naturalesa, awa di irigashon pa agrikultura.
Proyekto den preparashon
- Kria di kabritu duradero
- Plan di 1001 palu (naturalesa den siudat)
Proyektonan
Maneho di porko silvestre
Trese populashon di porko silvestre na un nivel manehabel. Esaki ta resultá den rekuperashon di áreanan di biba ku konsekuensia ku nan ta kapas di sirbi komunidat i naturalesa mihó. Kondishon mehorá pa empresa di agrikultura i oumento di sosten pa maneho di bestia ku ta invadí e isla.
Rekuperashon ekológiko di área d Lac i parti sùit di Boneiru
Amplia biodiversidat i aksesibilidat di área di Lac i di part sùit di kosta.


text:
Bo ta kurioso pa sa kon Kurasoleñonan tabata biba antes? Bishitá museo Kas di Pal'i Maishi.
Antes e kasnan na Kòrsou tabata trahá di klei i e daknan tabata traha di pal’i maishi, di ei nan e nòmber a bin: Kas di pal’i Maishi.
Kas di Pal'i Maishi a wòrdu konstruí 130 aña pasá i e ta duna un bon imágen di kon Kurasoleñonan tabata biba antes. E kas akí ta un di e kas di kunukunan protehá di Kòrsou. Fundashon pro Monumento a restaurá diferente kasnan di kunuku. Tin algun persona ku a heredá e kasnan di kunuku i ku awor nan ta wòrdu usá komo un ket.
Na museo Kas di Pal'i Maishi bo por mira kon e hendenan tabata biba na Kòrsou te ku aproksimadamente 1950. Bo por mira un imágen klaramente di kon e katibunan tabata biba antes na Kòrsou i kon e generashon despues a tuma over e kultura Afrikano.
Den e museo bo por mira opheto ku Kurasoleñonan tabata húza. Den e kurá patras di e museo bo por kome algu manera nos bon yu di Kòrsounan. Kuminda kayente ta wordu sirbí ora di lùnch. Bishita e restaurant di museo aki i purba e sabor di nos kuminda krioyo.
Orario
Kas di Pal'i Maishi ta habri djamars te ku djadumingu di 9.00 or pa 15.00 or.
Lokalidat
Bo a bishita Kas di Pal'i Maishi despues di a lesa e artikulo aki? Kompartí bo eksperensia ku nos!


text:
KRALENDIJK – Djadumingu 15 di desèmber Fundashon Nawati ta organisá selebrashon di 10 aña Dia di Nort’i Saliña.
E selebrashon ta bai tuma lugá riba e tereno i den e edifisio di Sentro di Bario Nort’i Saliña i ta kuminsá for di 11 or di mainta te 12 di anochi. E inisio di e selebrashon lo ta na Misa di Coromoto kaminda ta pidi bendishon pa e bario, su habitantenan i Fundashon Nawati. Despues di invokason na misa e selebrashon lo kontinuá na Sentro di Bario Nort’i Saliña. E programa lo kontené e parti protokolar ku presentashon di baluarte di bario, apertura di e edifisio di Sentro di Bario despues di un restorashon i tambe aktividat informativo, deportivo i musikal. Den kuadro di e di 2 lustro di Dia di Nort’i Saliña lo tin un seri di torneo di entre otro dominó, futsal, biar i bolas ku lo kulminá durante e selebrashon. Tambe un grupo di trahadó di garoshi lo partisipá i presentá un tayer di traha garoshi i demostrá korementu di garoshi pa públiko. Riba e tereno di Sentro di Bario tin espasio pa harma bar i diferente stènt pa entre otro kushina, boka dushi, bon kuné i wega.
Fundashon Nawati ta bai lansa aktividat di promoshon di e selebrashon di Dia di Nort’i riba medionan sosial di manera ku públiko por ta bon informá di e programa di selebrashon di e di 2 lustro di Dia di Nort’i Saliña. Nos ta pidi tur norteño i tur otro pa keda pendiente pa mas informashon di e selebrashon di 10 aña di Dia di Nort’i Saliña.


text:
A haña prenda hòrtá di Kim Kardashian riba kaya.
Un di e prendanan ku atrakadónan a hòrtá for di Kim Kardashian ta bèk. Ta trata di un krus di djamante na balor di 30.000 euro. Segun TMZ, a haña e prenda un dia despues di e atrako ku arma riba e modelo. A haña e prenda riba kaya den besindario di e kas kaminda e krímen a tuma lugá. Aparentemente e atrakadónan lo a laga esaki kai durante nan huída. E wèpsait ta mèldu ku polis franses ta investigando e prenda riba posibel DNA di e kriminalnan. E djamantenan ta un parti chikí di e botin total ku e atrakadónan a bai kuné. Kim Kardashian a entregá un “claim” di 5.6 mion dòler serka seguro.


text:
Na caminda pa Cali2021
Delegacion di Aruba a ser presenta
๐๐ ๐๐๐ฆ๐ข๐ง๐๐ ๐ฉ๐ ๐ ๐๐ฎ๐๐ ๐จ๐ฌ ๐๐๐ง๐๐ฆ๐๐ซ๐ข๐๐๐ง๐จ ๐๐ฎ๐ฏ๐๐ง๐ข๐ฅ๐๐ฌ ๐๐๐๐ ๐ง๐ ๐๐๐ฅ๐ข
Vice president di COA, Ivan Ng a habri e anochi gradiciendo tur hende esnan presente. Despues a continua cu palabra di e Hefe di Mission, Kenneth Vrolijk cu elabora riba loke ta spera di cada un atleta na Colombia. Tema nan cu a bini dilanti ta e vuelo, acomodacion y tambe riba e manera cu e weganan lo bai tuma lugar. Tambe a splica cu lo tin 2 abanderado 1 hende muhe y 1 hende homber. Dia 18 di november proximo lo tin e traspaso di bandera y eynan lo duna e nomber di e 2 abanderadonan.
Despues a continua cu presentacion di Monica Fahardo cu a duna un presentacion di e comision tecnico. Tambe a splica full e proceso di e ciclo olimpico cu ta na caminda y na mes momento papia riba e diferente ciudadnan cu lo ta anfitrion di e weganan.
Dr. Ricardo Vargas a duna un splicacion riba e parti medico, vooral riba e parti di Covid. Dr. Vargas a splica cu cada persona mester sigui cuida. Tambe a splica riba e medidanan di seguridad entre nan loke ta e tapaboca, laba man, mantene distancia y ventilacion na e venue nan di deporte.
Na final tanto Kenneth como tambe Ivan a sera e anochi gradiciendo tur presente pa e anochi aki.
Un total di 16 atletanan lo representa Aruba na Cali. E atletanan ta:


text:
ORANJESTAD,Aruba
Cu sumo placer Iron Order MC – Aruba Steel Knights a haci entrega di 33 shoppingbags cu diferente articulonan pa damas na Fundacion pa Hende Muhe den Dificultad. Esaki a tuma lugar ayera 6 di januari riba e dia di e tres reynan mago como regalo. E miembronan di Iron Order MC a haci e entrega aki como parti di un di nan proyectonan caricativo di tur aña pa cu e pueblo di Aruba. E idea di e donacion special aki a surgi entre e propio miembronan di Iron Order MC y di forma unanime a gara e idea y tene di biaha cu dos man. Atravez di esaki IOMC kier mustra tambe cu semper ta bon pa duna bek na nos comunidad y muy especialmente na e sernan femenino cu sa/ta pasa den momentonan hopi dificil.Riba e potretnan por mira momento cu e miembronan di Iron Order MC Aruba ta haci entrega na sra.Maria Carrasquilla (Trahado Social) y tambe Cinthia Quant (Psycholoog) di Fundacion pa Hende Muher den Dificultad. Un danki special ta bai na e maidennan di Iron Order MC cu a yuda prepara e giftbagnan aki cu nan toke femenino y tambe e compania di TradeWinds Aruba cu nan gran colaboracion pa por a haci e bunita gesto aki posibel.


text: KRALENDIJK – Gezaghèber di Boneiru Edison Rijna a dirigí palabra pa komunidat relashon ku desaroyonan rondó di vírùs di ‘corona’. “Djaluna 20 di aprel momentu ku mi ta bai papia ku pueblo, a hasi 180 tèst i for di nan 2 a resultá positivo di ‘COVID-19’, ‘corona virus’. Anterior mente tabatin poko konfushon tokante e promé kaso. E kaso ta ku 2 hende tabatin kontakto ku otro. E informashon ku nos tin awor, ta konsiderá ámbos kaso positivo. Investigashon relashoná ku e 2 kasonan ku ta positivo pa vírùs di ‘corona’, a atendé ku tur esnan ku tabatin kontakto ku e 2 persona ku tin e vírùs. Ta konosí awor ku esnan ku tin e vírùs no por infektá otro hende. Un di e personanan infektá ku e vírùs ya a rekuperá kompletamente i e otro ta rekuperando stabil. Investigashon ta mustra ku e hendenan a keda infektá ku e vírùs den pasado. Pa tur klaridat, awor a pasa di 1 kaso pa e di 2 kaso. Tin un di tres kaso pendiente. Ta trata di un persona ku a drenta hospital resientemente i tin problema ku pulmonia, loke por ta indiká ku e ta infektá ku ‘COVID-19. A tèst e persona e dia nan ku a pasa, i tur 2 bia e tèst a sali negativo. Tin diferente investigashon ta tumando lugá, relashoná ku e situashon. Ta plania pa hasi un di 3 tèst serka e persona. Pa tur seguridat ta tratando e kaso di e persona unu di ‘COVID-19’. Esei a pone ku a inisiá un investigashon di tur esnan ku tabata den kontakto ku e persona. E hendenan ku tabatin kontakto ku e persona a bai den karentena. A isolá e persona i ta pendiente di resultado di e último tèstnan di e persona. Tur tres persona ta di Boneiru. Esaki sigur ta trese mas pregunta, sinembargo manera primintí, mi ta komuniká di un forma habri i transparente ku komunidat. Pa awor e informashon ku mi a menshoná nos ta disponé di dje, i por duna komunidat. No por bisa adelante kon e vírùs ta komportá su mes. Desaroyonan ta tumando lugá un tras di otro. Pa awor no ta bai tuma medida èkstra. Momentu tin mas informashon di e kaso ku ta pendiente, ta informá komunidat, i si ta nesesario pa tuma medida mas severo. Mi ta hasi un yamada na un i tur, pa keda trankil, kumpli ku regla i medidanan ya menshoná,” gezaghèber Rijna a menshoná papiando ku komunidat.


text:
Aruba su evaluacion lo wordo trata na mei 2022
ORANJESTAD – Riba diamars y diaranson Minister Maduro a atende e Reunion Plenario di Caribbean Financial Action Task Force on money laundering CFATF den cual e Paisnan den Caribe ta bin hunto pa dialoga riba e trabounan cu ta wordo hacipa tene e sistema financiero limpi di labamento di placa y financiamento di terorismo. Luna pasa e sistema financiero di Aruba a wordo someti na e evaluacion di CFATF y aworGobierno ta den espera di e resultado di dicho evaluacion. Dentro di poco Aruba lo haya e prome draft di e raport y den e Reunion Plenario di mei 2022, ta spera di trata e raport di e evaluacion di Aruba. Desde inicio di CFATF na aña 1990, Aruba tabata semper activo den e organisacion regional aki. Den e ultimo añanan Aruba ta fungi como e representante di e ‘Dutch Speaking Countries’ den e ‘Steering Group’ di CFATF.


text:
Venezuela: Accion di docente den henter pais
E crisis den sector educativo na Venezuela ta birando mas grave. Mayoria di e scolnan no tin problema di infrastructura y di servicio basico...
Pio secura den decadanan na capital Chileno y su alrededor
Oficialnan na Chile ta bisa cu e ciudad capital y su alrededor ta sufriendo e pio secura den cantidad di aƱa. Gobierno a declara...
Puerto Rico sin placa pa cumpra combustible pa genera coriente
Sin combustible pa genera energia, Puerto RicoĀ mester a paga su generadornan na Aguirre (sur) y Cambalache (nort). Ta trata di dos di e centralnan...
Republica Dominicana: Banco Central ta acumula un crecemento di 13% te cu augustus
(DiarioLibre) ā Banco Central di Republica Dominicana (BCRD) a informa diadomingo cu Indicador Mensual di Actividad Economico (IMAE) ta mustra un variacion acumula den...
Colombia: Organisacionnan social ta mobilisa pa yuda esunnan mas vulnerabel
Dos siman despues di detecta e prome caso di Coronavirus na Colombia y pa via di avance di medidanan di contingencia pa evita e...
Bahamas: TripAdvisor lo permiti mencion di acoso sexual
TripAdvisor a anuncia cu nan lo marca advertencia di acoso sexual riba āreviewsā pa biahantenan por sa cual acomodacion, restaurant y tour tabatin reporte...
Huelga di maestro a laga mas di 3 miyon studiante sin haya les na...
Huelga di maestro di enseƱansa publico na Peru ta un lucha serio entre e grupo di maestro y gobierno di Peru, pa motibo cu...
Mucha di 12 aƱa a cana 5 ora pa evita keda recluta pa grupo...
Polis di Tibu, situa na departamento Norte de Santander ā Colombia a haya banda di 8 or di anochi un mucha di 12 aƱa...
953 polis asesina desde 2018 na Mexico
E āInforme sobre Policias Asesinadosā, elabora pa organisacion civil Causa en Comun, ta seƱala cu pa ta agente di siguridad ta un di...
Bom a laga dos persona herida den empresa INDRA na Argentina
Diahuebs un artefacto explosivo di intensidad abao a explota y a laga dos persona herida, ora cu un trahado a habri un caha cu...


text:
Kralendijk – dia 16 di augustus último a selebra e di 300 fiansa suministrá dor di Qredits Boneiru. E di 300 mikokrédito a keda ortogá na empresario Andrew Sint Jago. Danki na e fiansa di Qredits, Andrew por a kumpra un ‘septic’ trùk pa su empresa ‘Diamond Septic Services’. Qredits ta aktivo for di 2015 na Boneiru. Empresario nobo i eksistente por bini na remarke pa un mikrokrédito di un maksimo di $50.000,- pa finansiá e komienso of ekspanshon di nan empresa.
Señor Elwin Groenevelt, Direktor di Qredits, Diputado Hennyson Thielman representando Entidat Públiko di Boneiru i e tim di Qredits Boneiru a entregá un chèk simbóliko na empresario Andrew Sint Jago. Andrew Sint Jago ta un empresario lokal i ta ‘pipefitter’ di profeshon. E ultimo añanan Andrew tabata enkargá ku mantenshon di un edifiso kaminda ta duna atenshon pa hóbennan despues di skol (‘naschoolse opvang’). Andrew a establesé su empresa den mei 2021. E empresa ‘Diamond Septic Services’ no solamente ta ofrese e servisio di hala berpùt pero tambe ta yuda ku entre otro reparáshon di ‘riolering’ i opstrukshon.
Qredits Boneiru tin komo meta sostené empresarionan pa start nan negoshi òf inbertí den nan empresa eksistente. Esaki dor di ofresé entre otro mikrokrédito te ku un suma di $50.000, coaching, i medionan pa desaroyá na e empresario i su negoshi. Tambe Qredits ta ofresé krédito transitorio yamá ‘corona-overbruggingskrediet’ na un montante máksimo di $40.000,- pa yuda empresarionan sobreviví e efektonan di e krísis aktual di corona. E empresario ta paga un interes entre 1.75% i 6.75% durante e periodo di fiansa. E porshento di interes apliká ta dependé di tipo krédito transitiorio.
Qredits a habri su portanan den 2015 na Boneiru i su ofisina ta situá na Kaya Industria 15-G. Entretantu Qredits a risibí hopi aplikashon pa tantu fiansa mikro i krédito transitorio di empresarionan lokal. Aktualmente tin 300 krédito otorgá i tin hopi petishon ainda den proseso. E tipo di empresanan finansiá ta hopi variá i ta aktivo den diferente sektor. Tur tabata tin difikultat pa yega na fondonan finansiero i tabata tin mester di e empuhe nesesario. Qredits ta haña importante pa e empresario tin ganashi den tur sentido di palabra. Pa e motibo ei Qredits – komo entidat finansiero sin metanan lukrativo – ta ofresé krédito, kurso i konseho na su klientenan. Tur kos pa bo ganashi!
Pa mas informashon tokante di Qredits Boneiru i nos produktonan finansiero i edukativo, por bishitá https://bonaire-nl.qredits.com/. E wèpsait aki ta disponibel na dos idioma: Hulandes i Papiamentu. Petishon pa un krédito por keda hasí na un manera fasil i simple via di e wèpsait.
Lesa tambe:
- Atenshon pa ‘Purple Friday’ na SGB
- Petishon pa e kompensashon pa mucha ku kuido intensivo ta posibel te ku 30 di desèmber 2022
- Konsulta via internèt tokante sosten sosial i kombatimentu di violensia doméstiko i maltrato di mucha
- BONHATA furioso ku e karganan ekonómiko diripiente pa hotel i restorant
- Prevení Zika, Dengue i Chikungunya |Aviso pagá


text:
ORANJESTAD, Aruba
Parlamentario Alan Howell ta sumamente contento cu 10 luna despues cu a anuncia restauracion di Uncle Louis Store, dia 21 di februari 2020 a haci entrega oficial di e yabi di e edficio completamente renoba.
Na April 2019 ora cu a anuncia e proyecto aki, Howell a hiba palabra y a indica su entusiasmo pa mira con San Nicolas ta hayando e atencion debido y e tempo ey a gradici e tempo ey Minister Otmar Oduber y Monumenten Fonds pa duna atencion na e edficio y na pueblo di pariba di brug.
Di e forma aki por mira e esfuersonan cu ta wordo haci pa duna San Nicolas e atencion y bida cu pa hopi tempo e ciudad aki tabata sclama pe. Por mira cu diferente ministerio ta realisando proyectonan na e parti pariba di nos isla, pero tambe ta mira iniciativanan priva tumando luga, cual ta indicacion cu dentro di poco San Nicolas lo ta ocupando e luga cu semper e la merece. Howell kier gradici tur actor cu a haci posibel cu awe nos ta conta cu un Uncle Louis totalmente renoba, manara ta entre otro Monumenten Fonds y Ministerio di Infrastructura.
Awo cu e edificio ta cla Directie Natuur en Milieu lo bay ocupa gran parti di e edificio. āMasha pabien na tur actor envolvi y muy en especial na henter pueblo di pariba cu un joya di edificioā, parlamentario di POR a finalisa.


text:
ORANJESTAD,Aruba
Virma ta traha cu hopi amor pa su pashentnan
Dr. Horacio E. Oduber Hospital a saca nan empleado di luna di december 2019, kende ta un persona hopi stima pa su coleganan den e departamento di ambulante zorg. Den un ambiente yena di felicidad a sorprende Virma Croes-Boekhoudt cu e reconocimento bunita di ta empleado di luna di december 2019.
Virma ya tin 41 aƱa ta laborando na Hospital. Prome como studiante y despues como ziekenverzorgende riba varios departamento. Virma semper ta cla pa yuda, duna asistencia na pashent y nan famia y duna bon informacion con pa sigui cu cuido despues na cas. Tambe e ta yuda coleganan haci triage cu e pashentnan pa oogkamer pa asina e preparacion por bay mas lihe. Virma ta un persona hopi honesto y serio den su trabou y ta hasta coregi un pashent cu no ta tuma remedi na e forma corecto. Ademas, Virma ta durf di tuma iniciativa y semper ta amabel. E tin hopi amor pa su trabou y ta aprecia pa tur su coleganan.
Tabata un sorpresa grandi pa su persona ora cu nan a anuncia cu e la bira empleado di luna. Virma Croes-Boekhoudt ta splica cu e ta sinti su mes hopi satisfecho ora cu pashentnan bay cas bon. Ela traha den varios departamento manera klasse 1, klasse 2, intern y despues el a bay traha den ambulante zorg.
Filomena Brooks-Doncker, zorgmanager ambulante zorg, a duna di conoce cu no tabata dificil pa scoge Virma Croes-Boekhoudt como empledado di luna. Virma ta un persona hopi stima riba e departamento y tin hopi aƱa laborando na hospital. E ta traha den ambulante zorg pa basta aƱa y ta un persona hopi profesional den su trabou, asina Filomena Broeks-Doncker a duna di conoce. Tur dia cu e yega trabou, e tin un profesionalismo tremendo. Hopi biaha e empleadonan mes ta puntra Virma pa informacion, pasobra e tin hopi experencia trahando den hospital y semper e ta habri pa yuda y splica. Virma ta eherece su profesion cu hopi amor pa su pashentnan y esey e ta keda demostra tur dia. āAdemas, e tin hopi pasenshi cu pashentnan pero tambe cu su coleganan. Semper e ta bay the extra mile pa su coleganan. Tambe e ta un persona, aunke bisāe pa slowdown un tiki semper e kier sigui. E ta un persona habri, ta gusta traha cu hende y ta hopi amabelā, Filomena Brooks-Doncker a duna di conoce.
Virma ta un bon ehempel pa otro coleganan y a demostra di merece e titulo bunita aki. Pabien Virma!


text:
Siguiendo e flexibilisacion di medidanan pa cu Covid-19, Directie Voogdijraad ta informa pueblo di Aruba lo siguiente:
• lo mantene protocol di hygiena na entrada y den e spreekkamernan;
• uso di tapaboca na momento cu bo persona tin un cita ta obligatorio.
Si tin cualkier pregunta, por tuma contact cu nos na 582-1262 of por manda un e-mail na directie.voogdijraad@aruba.gov.aw y nos lo tuma contacto cu bo persona mas pronto cu ta posibel.Nos lo keda monitor e situacion y lo informa debidamente segun e desaroyonan. Por ultimo nos ta enfatisa e responsabilidad individual di un y tur pa preveni e contagio di Covid-19.


text:
Sigui cuida! E ta den man di cada ciudadano pa goza sanamente
E siman aki, ta Semana Santa, dianan di reflexion pa hopi ciudadano. Un siman na unda hopi ta para keto pa reflexiona riba e direccion cu bida ta hiba nos. Nos ta reflexiona riba e scacrificionan cu nos a haci y e triunfonan cu nos a logra den nos bida y con pa conbina nan pa nos sigui bay padilanti.
Tambe esaki ta bira e siman di vakantie di scol pa nos muchanan na unda cu tradicionnan di tur aña den e temporada aki, ta cu hopi famia ta bay cu vakantie afo y tambe hopi di esnan cu no ta biaha, ta keda aki mes y ta bay campa cu nan famia. Durante conferencia di prensa di Gobierno di Aruba dialuna mainta, Prome Minister Evelyn Wever-Croes a haci un apelacion na tur ciudadano di nos pais, pa nos sigui cuida mirando cu Covid tey ainda.
Aruba ta un di e paisnan cu a flexibilisa casi tur medida. Ta importante pa tur esnan cu tin pensa di biaha e dianan aki, pa informa adelanta kico ta e procedura y rekisitonan di otro paisnan. Entrada pa Merca ta rekiri vacunacion y un muestra di test negativo. Ta bon pa sa tambe e medidanan vigente di cada pais y Aruba y evita problemanan innecesario.
Pa loke ta trata campamento, despues di dos aña esaki por atrobe. Pa tur esnan cu tin pensa di campa cu nan famia, e apelacion ta bay tambe pa nan sigui cuida. Covid tey tur caminda na Aruba. Ya tur hende sa kico mester haci pa cuida su famia. E ta den man di cada ciudadano pa goza sanamente. Tambe ta haci un apelacion pa uzuarionan di nos beachnan, cu a wordo drecha, pa nos sigui cuida nos beachan y laga nan limpi bek atras. Cuida nos naturalesa pa cada ciudadano y bishitante goza mas di nan.
“Mi ta desea maestronan y alumnonan un dushi siman di vakantie. Pa nan descansa. Pa tur famia cu ta biaha, sigui cuida y esnan cu ta bay campa, goza di nos bunita lama y beachnan y nos naturalesa. Cuida nos naturalesa pasobra nos tin’e presta di nos futuro generacionnan. Ban cuid’e, lag’e limpi y sin destruccion, pa asina nos tur por sigui goza di dje sanamente.”, Prome Minsiter a termina bisando.


text:
Den e ultimo dianan tin varios desaroyo pa loke ta e area di horeca. Jan van Nes di Aruba Food & Beverage Association, a reuni varios biaha cu ATA y demas gremio, como tambe den nan mesun seno, pa mira kico ta e miho forma di por yega na loke a yama un total shutdown, ya cu nos fronteranan a wordo cera.
A opta pa un self regulating shutdown. E parti di Horeca, tin por lo menos 5 mil empleado y si tin hopi di nan riba caya, por trece caos. Den e proceso aki tin varios restaurant. Entre nan por menciona Casa Tua, Bohemian, Casa Tua Gianni’s Group lo cera, varios grupo ta en espera di nan doño of accionista.
Pa e fin di siman lo wak cu mas y mas restaurant lo cera. Ta den espera tambe di yega na cierto areglo cu nan personal, banco y otro factornan cu automaticamente lo bin dilanti.
Area di hotel
Un dia pa otro e personal lo por ta riba caya. Si bira un shutdown den e proximo dos simannan, nos lo por sigui den e crisis mode. Ta spera cu e crisis mode aki lo ta mas cortico posibel. Mester tin na pensamento cu e lo por dura mas largo y por bay mira kico por haci, kico ta loke pais Aruba lo haci pa e dolor ta menos.
Van Nes ta pensa por ehempel di un suspension di cuentanan di awa, coriente, cu ta e prome necesidad y tambe telefon, acuerdonan di huur cu ta wordo posponi pa e momento, pa alivia. Lastimamente si, nos mester por prepara pa a lo menos 3 luna.
Acuerdo
E idea ta cu ohala por start up bek lo mas pronto posibel. Ta bay tin mester di e staff. No ta tur doño di restaurant por haci e compromiso pa manda hende riba un vakantie colectivo cu salario paga, of bin toch cu un tipo di plan di emergencia.
Palabranan final
“Esaki ta algo cu nos nunca no a experencia den tur su 45 aña di experiencia”, segun van Nes. Ta un golpi cu nos nunca no a experencia. “Nos lo ta mas inventivo y creativamente posibel pa wak con por bay door di e crisis aki. Tambe percurando pa salud di coleganan, di e asociadonan, di e huespednan cu por lo tanto no lo bay tin. Pero e ta bay ta un periodo hopi challenging. Eynan mester sostene otro den lo maximo.”


text:
ORANJESTAD – E pandemia a dal Aruba duro causando un debe adicional di 900 miyon florin. Na 2020 tabatin un deficit di 1028 miyon florin y e aña aki Gobierno di Aruba a presenta un presupuesto 2023 cu 63 miyon florin surplus. Prome Minister Evelyn Wever – Croes a expresa cu e forma con a elimina e deficit cu tabatin ta algo hopi impresionante y remarcabel, cual no tabata facil pero a logra. 2023 lo no ta un aña facil, pero e surplus ta duna espacio financiero den presupuesto pa por financia inversionnan, casnan di cuido y lo por inverti mas den cuido en general.
Premier Wever – Croes a haci uzo di e oportunidad pa gradici un y tur cu a contribui na e logro aki. Minister di Finansa Xiomara Maduro cu ta lidera y guia tur esfuerso cu ta wordo haci riba e tereno financiero. Ademas, a gradici tur e profesionalnan di Directie Financien, DIMP, Directie Wetgeving y tur otro profesionalnan cu tambe tur dia ta yuda den e temanan aki.
Por ultimo, ta gradici Parlamento pa e sosten cu a haya den temporada di pandemia y un danki di curason na cada ciudadano cu tambe ta contribui na hiba Aruba dilanti, Prome Minister a termina bisando.


text:
Riba tur 20 di november, mundo henter ta ta celebra Dia Internacional di Derecho di Mucha. E fecha aki tambe ta dia cu a aproba e Tratado di Derecho di Mucha na aña 1989. E tratado aki ta stipula e cantidad di derecho cu e mucha tin, por mira riba aspecto di salud, enseñansa, recreacion, bida familiar y proteccion.
Locual ta mas importante aun ta e derecho pa scucha e mucha su opinion. Por corda ainda cu aña 2001 ora Aruba a firma e tratado aki. E compromiso ta pa proteha di un forma mas completo posibel e desaroyo di e mucha den su personalidad, talento, capacidad emocional, mental y fisico.
Un dia prome, pues riba 19 di november, Ministerio di Husticia y Asuntonan social a organisa un marcha for di Plaza Nicky Habibe te cu Plaza Padu. Aki ta caminda cu diferente scol a participa y cada un cu un borchi señalando e derechonan di mucha. E marcha a bay compaña cu un drumband di Grupo Scout Casibari Jan Lobrecht kende tambe a percura pa lantament’i bandera. Minister Rocco Tjon durante su discurso riba Plaza Padu a enfoca riba e derechonan di mucha y cu hasta durante su bishita na Nacionnan Uni, a enfoca riba nan.


text:
Lady Gabriella Windsor a casa cu Thomas Kingston awe 18 di mei na St George’s Chapel na Windsor Castle. E novia a luci esplendido den su shimis impresionante di Luisa Beccaria. E shimis cu ta un soño tin un escote maraviyoso y manganan largo di canchi borda cu ta continua te na su man, casi manera un handschoen. Diseña exclusivamente pa e realesa, cu un velo di seis meter, haci den varios capa di tul ros y blanco den e mesun tono di e shimis, uni pa flornan chikito borda na man.
Gabriella tabata namora pa hopi tempo cu e shimisnan di e diseñadora, y el a bisa cu e tin e suerte cu su ‘dream dress’ ta diseña pa Luisa Beccaria. Hunto cu su ekipo nan ta excepcional y ta encanta cu e resultado di e arte. E confeccion di e shimis a tarda alrededor di cinco luna y solamente a haci tres fittings: uno na Milan y dos na London. Segun e comentario di Luisa Beccaria, cu su sastre ta hopi bon den tuma midi y el a ahusta hopi bon for di un principio, pero Gabriella a perde peso, manera e mayoria di novianan y nan mester a cera e shimis un tiki.
Ta interesante cu e novia a scoge un diseñador italiano debi cu hopi novia real ta opta pa diseñadornan di moda britanico e dia di nan bruid. E dukesa di Cambridge a uza Alexander McQueen na 2011, princesa Eugenie a opta pa Peter Pilotto na octuber aña pasa, princesa Diana a eligi David Emanuel na 1981. Sin embargo, Gabriella ta encanta Luisa Beccaria, cu ken el a saca un potret hunto celebrando e estilo di bida siciliano, e musica y moda na maart 2017. E diseñadora ta describi su estilo como hopi femenino, fresco, romantico y sofistica.


text:
PROSKUNEO NL ta bai lansa su di dos EP entitulá “SPERANSA”
PROSKUNEO NL ta bai lansa su di dos EP entitulá “SPERANSA”
Algun luna pasá Proskuneo NL a lansa su prome EP entitulá “The One”. Esaki seguramente tabata di gran bendishon pa hopi hende.
I awor PROSKUNEO NL ta kla pa nan di dos EP kual lo wòrdu lansá dia 26 di oktober 2022. Un EP ku kansionnan ku lo trese goso, pas i speransa pa kada unu. Kansionnan ku diferente ritmonan gososo manera ritmo kombiná, zouk, bolero, salsa i zouk.
E prome kansion titulá “Hesus” a wòrdu kompositá i areglá pa Chanté Richardson i Wilmar Mook i interpretá pa Chanté Richardson.
E di dos kansion titulá “Speransa” a wòrdu kompositá pa pastor Chesron Richardson, areglá dor di Wilmar Mook, interpretá pa Chanté Richardson i pastor Chesron Richardson. E di tres kansion a wòrdu kompositá i intrepetá pa Solange Pietersz Camelia i ta entitulá “Poderoso Dios”. E kansion a wòrdu areglá dor di Jeanine Richardson. E último kansion titulá “Su binida” ta unu kual a wòrdu kompositá i areglá pa Clifton Hariquez i intrepetá pa pastor Chesron Richardson.
E EP aki siguramente lo ta unu diferente i ku lo ta di gran bendishon pa un i tur. Esaki nan lo ta kansionnan ku lo trese pas den tormenta, speransa kaminda no tin speransa i goso kaminda tin tristesa. Esaki ta nos konvinkshon i orashon.
Proskuneo NL su meta ta pa sigui halsa e Rei i Salbador Kristu Hesus atraves di músika.
Pa keda na altura di e lansamentu di e EP binidero entitulá “SPERANSA” i otro kansionnan bo por bishitá nos pagina sosial di instagram (proskuneonl), Facebook (proskuneonl i Howhulanda). I tambe Youtube: How Hulanda.
Pa pregunta of mas informashon por tuma kontakto ku nos via nos e-mail adrès: Proskuneonl@gmail.com of na nos number di telefon: +31 6 1319 54 98.